text: 1Huk p'unchaymi Saulpa churin Jonatanqa arma apaysiqninta nirqan: –Haku rirqosunchis q'asaq qhepanpi Filistea soldadokunaman, nispa, mana taytanman willaspalla. 2Saulqa Gabaa qaylla Migronpi granada sach'ayoq cheqaspin kasharqan soqta pachak hina soldadontin, 3paykunawantaq kasharqan sacerdoteq unkunwan p'achasqa Ahías. Paypa taytanmi karqan Ahitob, tiontaq Icabod, Ahitobpa taytantaq Finees, Fineespa taytantaq Silo llaqtapi Señor Diospa sacerdoten Elí. Manan pipas Jonatanpa risqantaqa yacharqankuchu. 4Jonatanpa Filistea soldadokunaman rinan q'asapin iskay hatun ñawch'i qaqa karqan ñanpa cantopuranpi, hukpa sutinmi Boses karqan, hukkaqpataq Sene karqan. 5Hukkaqmi karqan Micmas llaqta lado wichay patapi, hukkaqtaq Geba llaqta lado uray patapi. 6Jonatantaq arma apaysiqninta nirqan: –Haku risunchis haqay mana iñiyniyoq Filistea runakunaman, Señor Diosqa yanapawasunmanpunin, Señor Diospaqqa manan sasachu, askhawanpas pisiwanpas atipachiyqa, nispa. 7Chaymi arma apaysiqninqa payta nirqan: –Ruwallay, imatachus yuyaykukusqaykitapas kamachiwasqaykitapas ruwanaypaqqa liston kashani, nispa. 8Jonatanqa nillarqantaq: –Hakuyá chimparqosun paykunaq kasqanman, rikurqamuwaqtinchisqa hinallata rikuchikusun. 9Paykunataqchus niwasunchis: Chayllapi sayaychis qankunaman hamunaykukama, nispa chayqa, kaqllapi sayasunchis ama chimpasunraqchu. 10Paykunachus: Hamuychis, nimuwasun chayqa, rillasun, chaypin yachasun Señor Dios makinchismanña atipananchispaq qowasqanchista, nispa. 11Chaymi paykunaqa Filistea soldadokunawan hinalla rikuchikurqanku, soldadokunataq nirqanku: –¡Qhawariychis Hebreo runakunata, qaqa t'oqopi pakakusqankumantan lloqsimushanku! nispa. 12Rikurqamuspankutaq paykunaqa waqyamurqanku Jonatanta kamachintawan: –¡Yaw, hamuychis kayman, ñoqaykun hukta willaykusqaykiku! nispa. Chaymi Jonatanqa kamachinta nirqan: –Haku, qhepayta wichamuy, Señor Diosmi Israelman paykunata hap'iykachiwanchisña, nispa. 13Jonatanqa wicharqan makintin chakintin hap'ipakuspa, hinallataq arma apaysiqninpas. Hinaspan soldadokunawan maqanakuspa wikch'u-wikch'uta kumparqan, kamachintaq chaykunata wañuchirqan. 14Chay maqanakusqankupin yaqa iskay chunkata hina wañuchirqanku huk huch'uy cheqasllapi. 15Chaymi Filistea runakunaqa llaksasqallaña kaykusharqanku, karpa-karpapi kaqpas, hawapi kaqpas, kikinpi kaq soldadokunapas, llat'anaq riqkunapas. Pacharaqmi kuyurirqan, hinan sinchita mancharikurqanku. 16Saulpa Gabaapi qhawaq runankunataq rikurqanku Filistea runakunata llaksakuymanta hinantin ladoman phawaykachashaqta. 17Chaymi Saulqa paywan kashaq runata nirqan: –Watunarikuspa reqsinakuychis mayqenninchismi mana kanchu, nispa. Reqsinarikuqtinkutaq Jonatanwan arma apaysiqninpiwan mana kapusqakuchu. 18Hinan Saulqa Ahiasta nirqan: –Diospa arcanta apamuy, nispa. Chay p'unchaykunapin Israel runakunaqa Diospa arcan apaykusqapuni puriqku. 19Saulqa sacerdotewan rimashallaqtinraq, aswan-aswantaña Filistea runakunaq kasqanpi ch'aqwaramusharqan. Chayta uyarispataq Saulqa sacerdoteta nirqan: –¡Hinallaña kachun! nispa. 20Aswanpas Saulqa llapa runanta huñuykuspan maqanakuna pataman rirqanku. Chaypin Filistea runakunaqa maqanakuspa paykunapura pantanakurqanku, sinchipunin pantanakuyqa karqan. 21Hinallataq unay p'unchayña Filistea runakunawan tiyaq Hebreo runakunaqa paykunawan rirqanku maqanakuypi yanapaq, chaykunataq Saulman Jonatanmanwan chimparqapuspa Filistea runakuna contra kutirirqanku. 22Kaqllataq Efraín orqo-orqopi pakakuq Israel runakunapas Filistea runakunaq ayqekusqanta yachaspanku, paykunaqa hinantinta qatiykachaykurqanku. 23Chaymi maqanakuspa chayachinakurqanku Bet-avén llaqtaq haqayninkama. Chay hinatan Señor Diosqa chaypacha Israel runakunawan atipachirqan. 24Israel runakunataq mana mikhusqankurayku chay p'unchay laqhoyarqanku. Saulmi juramentota ruwachispa kamachikurqan: Awqayta vengakunaykamaqa manan pipas mikhunqachu, mana kasukuqtaqmi ñakasqa kanqa, nispa, nisqanraykun mana pipas mikhurqanchu. 25Hinan paykunaqa chayarqanku sach'a-sach'api wanqoyru misk'iq kasqanman. 26Sach'a-sach'aman haykuqtinkutaq miel misk'iqa unu hinaraq lloqllarisharqan, manataq pillapas malliykurqanchu, juramentota manchakusqankurayku. 27Jonatanñataq ichaqa mana uyarirqanchu taytanpa jurachisqanta, chaymi payqa tawnanpa puntanwan ayparqospa mikhuykurqan, chayraqmi kallpallanpas kawsarirqorqan. 28Chaymantaña huk runa nirqan: –Taytaykiqa soldadokunatan jurachirqan: Aman pipas imallatapas mikhunqachu, mikhuqqa ñakasqan kanqa, nispa. Chayraykun runakunaq kallpanqa chiriyapushan, nispa. 29Chaymi Jonatanqa nirqan: –Chayta ruwaspan taytayqa runakunata sasaman q'epiykun. Qhawariy, misk'ita malliykuqtiyraqmi kallpallaypas kawsarirqon. 30May aswan allinmi kanman karqan awqamanta llat'anasqanku mikhunawan kallpachaykukuspaqa. Aswan askhataraqchá Filistea runakunatapas wañurachinkuman karqan, nispa. 31Hinaspanmi Micmas llaqtamanta Aijalón llaqtakama Filistea runakunata wañurachirqanku, ichaqa sayk'usqan yanqa-yanqallaña kasharqanku. 32Chaymi awqamanta llat'anaspanku uywakunata aparqanku. Hinaspan wakakunata, torillokunata, ovejakunatawan nak'arparispanku hina yawarllantinta kaq pampapi mikhurparirqanku. 33Saulmanñataq wakin runakuna willarqamurqanku: –¡Qhawariy! Runakunan yawarllantin aychata mikhuspa, Señor Dios contra huchallikushanku, nispa. Hinan payqa nirqan: –Chay hinayá qankunaqa waqlliq sonqo kankichis. Pasaychis, huk hatun qaqata kayman tanqamuychis. 34Hinaspataq llapa runaman willamuychis sapanka wakata ovejata apamunankupaq. Kaypi nak'aspataq mikhunkichis, amaña Señor Dios contra huchallikuychischu yawarnintin aychata mikhuspa, nispa. Chay kikin tutapachan wakata apamuspanku chaypi nak'arqanku. 35Chaypin Saulqa Señor Diospaq altarta ruwapurqan, chaymi ñawpaqkaq altar ruwasqan karqan. 36Saultaq nirqan: –Kunan tuta Filistea runakuna qatiykachaq uraykusunchis, illariqnintinta llat'anamuspataq llapallanta wañurqarichimusun, nispa. Runakunataq nirqanku: –Imachus yuyaykusqaykitaqa ruwallay, nispa. Sacerdotetaq ichaqa nirqan: –Ñawpaqtaqa Señor Diostaraq tapuykusunchis, nispa. 37Saultaq Señor Diosta tapuykachirqan: ¿Allinchu Filistea runakuna qatiykachay yuyaykusqayku? ¿Makiykuman hap'iykachiwankikupunichu? nispa. Señor Diostaq mana ima nispapas nirqanchu. 38Chaymi Saulqa nirqan: –Kayman llapan umallikuna qayllaykamuychis, hinaspataq tapupakuychis piqpa huchanchus kasqanta. 39Israel Qespichiq Señor Diospa sutinpin jurani, churiy Jonatanña huchallikunqa chaypas wañunqapunin, nispa. Manataq pillapas kutichirqanchu. 40Chaymi Israel runakunata nirqan: –T'aqakuychis llapaykichis huk ladoman, ñoqaykutaq churiypiwan huk ladoman t'aqakusaqku, nispa. Llapa runakunataq nirqanku: –Yuyaykusqaykita hina ruway, nispa. 41Hinan Saulqa nirqan: –Israelpa Diosnin Señor, ¿imanaqtinmi kay kamachiykiman mana sut'inchaykuwankichu? Ñoqaqña huchay kaqtinpas churiy Jonatanpaña kaqtinpas, Urimpi willawayku. Llaqtayki Israelpa huchan kaqtintaq, Tumimpi willawayku, nispa. Hinan Jonatanman Saulmanwan Urim wikch'ukurqan, llaqtataq mana huchayoq rikhurirqan. 42Chaymi Saulqa nirqan: –Sorteaychis ñoqata churiytawan, nispa. Sorteaqtinkutaq Jonatanman wikch'ukurqan. 43Hinan Saulqa churin Jonatanta nirqan: –Willaway, ¿imatan ruwarqanki? nispa. Paytaq sut'inchapuspa nirqan: –Arí, tawnaypa puntanwanmi miel misk'ita malliykurqani, kayqa kaypin wañunaypaq kashani, nispa. 44Saultaq nirqan: –Mana qan wañunki chayqa, ñoqata Dios sinchitapuni ñak'arichiwachun, nispa. 45Chaymi runakunaqa Saulta nirqanku: –¿Imaynataq Israelta atipachiq Jonatanri wañunman? Manapunin wañuchisqaqa kanmanchu. Señor Dios ama munachunchu ch'ulla chukchallanpas urmananta, payqa tukuytapas Señor Diospa yanapayninwanmi ruwashan, nispanku. Israel runakunan Jonatanta wañuchisqa kananmanta horqorqanku. 46Saultaq Filistea runakuna qatiykachayta tatipurqan, paykunataq Filistea suyunkuman kutipurqanku. 47Israelpi kamachikuyta qallarisqanmantapachan Saulqa awqankunawan maqanakurqan. Chaykunan karqan Moab suyu runakuna, Amón suyu runakuna, Edom suyu runakuna, Soba suyu reykuna, Filistea runakunapiwan. May risqanpipas Saulqa atipallaqpunin. 48Soldadokunata huñuspataq Amalec runata atiparqan, chay hinapin Israelta llat'anaqninpa makinmanta kacharichirqan. 49Saulpa churinkunan karqan Jonatán, Isúi, Malquishuapiwan. Ususinkunataq karqan kurakkaq Merab, sullk'akaqtaq Mical. 50Saulpa warmintaq karqan Ahimaspa ususin Ahinoam. Ejercitonpa umallintaq Saulpa tion Nerpa churin Abner karqan. 51Saulpa taytan Ciswan Abnerpa taytan Nerwanqa Abielpa churinkunan karqanku. 52Saulpa rey kasqan p'unchaykunataq Filistea runakunawan maqanakuyqa sinchipuni karqan, chaymi payqa soldadonkunaman yapaq allin kallpasapa qharikuna tarisqanta.


c: text/html

text:
Hu Jintao
Hu Jintao (Chinu simipi: 胡锦涛, chinu tradicional:胡錦濤, pinyin: Hú Jǐntāo, Wade-Giles: Hú Jǐntāo) sutiyuq runaqa (* 21 ñiqin qhapaq raymi killapi 1942 paqarisqa Anhui llaqtapi - ). Chunwa mama llaqtap allwya kamayuq wan pulitiku qarqan.
2002 watamanta 2012 watakamam ñawpaq kuti Chunwa Runallaqta Republikapas umalliqnin karqan.
Ñawpaq warmi: Liu Yongqing
Qillqaqkuna[llamk'apuy | pukyuta llamk'apuy]
Kastilla simipi:
Inlish simipi:
Kaypipas qhaway[llamk'apuy | pukyuta llamk'apuy]
Hawa t'inkikuna[llamk'apuy | pukyuta llamk'apuy]
- Commons nisqapi suyukunata uyarinakunatapas tarinki kaymantam: Hu Jintao.
- Hu Jintao, reelegido secretario general del Partido Comunista Chino El País
- Caricatura de Hu Jintao en Chino-China.com

robotstxt: allowed

filter: keep


text:
Coahuila suyu
Coahuila suyu (kastilla simipi: Estado Libre y Soberano de Coahuila de Zaragoza), nisqaqa Mishikupi huk suyum. Uma llaqtanqa Saltillo llaqtam.
Yuyarina
Wiñay kawsay[llamk'apuy | pukyuta llamk'apuy]
Kamasqa 1824 watapi.
Allpa saywachi[llamk'apuy | pukyuta llamk'apuy]
Pulitiku rakiy[llamk'apuy | pukyuta llamk'apuy]
38 munisipyukuna
Chiriqunuy[llamk'apuy | pukyuta llamk'apuy]
Runakuna[llamk'apuy | pukyuta llamk'apuy]
Hatun llaqtakuna[llamk'apuy | pukyuta llamk'apuy]
- Saltillo, 725 123 runakuna.
- Torreón, 639 629 runakuna.
- Monclova, 216 206 runakuna.
- Piedras Negras, 152 806 runakuna.
Kaypipa qhaway[llamk'apuy | pukyuta llamk'apuy]
- Pulitika rakiy (Mishiku)
Hawa t'inkikuna[llamk'apuy | pukyuta llamk'apuy]
- Commons nisqaqa multimidya kapuyninkunayuqmi kay hawa: Coahuila suyu.
- Uficial qillqa web
- Kunrisu Coahuila suyu


text: 1Babilonia mayus qayllapi tiyaykuytawan, Sionmanta yuyarikuspa waqaj kayku. 2Chaypi kaj sauce sach'asman arpasniykuta warkhoj kayku. 3Mayqenkunachus presosta apawarqayku, mayqenkunachus tukuy imaykuta qhechuwarqayku, chaykunaqa niwarqayku kusiy takiykunata takinaykuta: Sionpi takej kankichej, chay takiykunata takiripuwayku, nispa. 4Imaynatataj runaj llajtampi Tata Diospa takiyninkunata takisqaykuri? 5Jerusalén, qanmantachus qonqapuyman chayqa, paña makiy ch'akipuchun. 6Simiypi qalloyqa pataman k'askaykuchun qanmanta mana yuyarikuyman chayqa, manachus tukuy imamanta astawan Jerusalenmanta kusikuyman chayqa. 7Tata Dios, yuyarikuy edomitasmanta. Paykunaqa Jerusalén urmashajtin nerqanku: Thuñiychej, thuñiychej cimientosninkama, nispa. 8Babilonia qanqa thuñisqapuni kanki; kusikuyniyojmin kanqa pichus qanta urmachisojqa, imaynatachus qan ruwawasqaykuman jina. 9Kusikuyniyojmin kanqa pichus wawasniykita jap'ispa, uj chhankaman ch'allpajqa.


text: 1Horno hina rawrarishaq p'unchaymi chayamushan. Chay p'unchaymi llapa anchaykachaqkunapas llapa mana allin ruwaqkunapas q'opa hina ruphaykachisqa kanqa, manataq imallapas puchunqachu. Ñoqa Tukuy-atiyniyoq Señor Diosmi chayta nini. 2Qankuna manchakuwaqniykunapaqmi ichaqa chaninchayniy inti hina k'anchaykamusunkichis, qespikuytataq apamusunkichis. Hinan kanchamanta kacharisqa torillokuna hina kusisqallaña saltankichis. 3Chaykunata ruwasqay p'unchaymi millay runakunata t'ustunkichis, usphata hinan paykunata sarunkichis. Ñoqa Tukuy-atiyniyoq Señor Diosmi chayta nini. 4Llapa Israel runakunapaqmi Horeb orqopi kamachiy Moisesman qorqani kamachikuyniykunata yachachikuyniykunatawan, chaykunata yuyarispa kasukuychis. 5Ñoqa Señor Diospa hatun mancharikuy p'unchayniy manaraq chayamushaqtinmi, profeta Eliasta kachamusqaykichis. 6Paymi tayta-mamakunata wawankuwan allipunachinqa, wawakunatapas tayta-mamankuwan allipunachinqa. Mana hina kaqtinqa, hamuspaymi suyuntinta ñakaspa muchuchiyman.


text: 1Quɨvɨ cha catyaa̱ ra Festo ta ra Agripa cuhva tyi tachi̱ ra chi ndi nya ñuu Roma ityi Italia, nacuhva cuenda ra chi ra Pablo ta suhva ca ra chi noo capitán cha nañí Julio. Yɨhɨ́ ra noo batallón sɨndaro, cha nañi Cuenda Ra Augusto. 2Ta cuahan tucu ra Aristarco chihin ndi ñandɨhɨ. Ra ñuu Tesalónica cha nyaá ityi Macedonia cuví ra. Tyicuan ta quɨhvɨ̱ ndi chichi noo barcu cha quichi ityi ñuu Adramitio ta cuhun chi ñuu cha nyicú yuhu tyañuhu ityi Asia. 3Cha inga quɨvɨ chaa̱ ndi puerto Sidón. Ta ra Julio vaha ñáyɨvɨ cuví ra chihin ra Pablo. Ta chaha̱ ra cha cunyehe ra chi ra tahan ra ñuu cuan. 4Yaha̱ cuan ta quita̱ ndi Sidón ta casandaa̱ ra sahma barcu cuan ta chihin fuerza tatyi ri cuahan ndi. Ta vatyi caa tatyi sɨquɨ ndi yaha̱ ndi chiyo xehe ca ñuhú Chipre. Vatyi ña ñihi xaan caa tatyi chiyo cuan. 5Yaha̱ sava ndi tyañuhu ityi nuu Cilicia ta Panfilia, ta chaa̱ ndi noo ñuu cha nañi Mira ityi Licia. Ta noo̱ ndi barcu cuan. 6Yucuan nañihi̱ capitán cuenda sɨndaro nonga barcu cha quichi nya ñuu Alejandría ta cuahan chi Italia. Ta catyi̱ capitán na quɨhvɨ ndi barcu cuan vatyi cuhun ca ndi nu cuahan ndi. 7Cuaha quɨvɨ chica̱ ndi cuee ri. Ta chihin cha cuaha tɨndoho ta chaa̱ ndi yatyin ri ñuu Gnido. Ta cha cuenda cha ñihi xaan caá tatyi, ña chaha̱ chi cha cuhun ndi ityi nuu, ta yaha̱ ndi yatyin ri ñuu Salmón. Ta nacuico̱ ndi ityi yuhu ñuhú Creta. 8Nducu̱ ndi cuhva cha cuhun ndi yuhu tyañuhu cuan ta chaa̱ ndi nu nañí Buenos Puertos yatyin ri ñuu Lasea. 9Cha cuaha xaan quɨvɨ yaha̱ ta cha yɨca xaan nanduvi̱ cha caca noo ndi ityi nu tyañuhu. Vatyi cha yaha̱ quɨvɨ vico ayuno nu ña chachi ñu Israel. Ta cha cuyatyin yoo vichin. Yucuan chaha ra Pablo chaha̱ ra tuhun chi ra sacaca barcu cuan, 10ta catyí ra: ―Nyoho ra canyicú ihya, cuɨ̱ñɨ ndo tuhun cahín. Nyehí vatyi yɨca xaan cuhva cuahan yo. Ta tuví iñi vatyi cuaha xaan cusacunaa yo. Cunaa barcu ta cha nyisó chi ta nyacua nya maa yo ñandɨhɨ. Vaha taxin ca nandoo yo ihya ―catyí ra chi ra. 11Soco capitán cuenda sɨndaro cuan quichaha̱ ca ra chi ra sacacá barcu chihin chitoho barcu ta ñima ca chi ra Pablo. 12Ña cuví yaha ndi yoo vichin yucuan tyi ñihi xaan tuhvá caa tatyi, ta yɨca xaan cuenda barcu. Yucuan chaha tandɨhɨ ra ta catyí ra: ―Vaha ca cha quita yo ihya ta nducu yo cuhva chaa yo nya ñuu Fenice suri ñuhú Creta ihya. Yucuan cuví noo nu vaha cunyaa barcu vatyi nyaa ñuu cuan chiyo caña ñanyii ―catyí ra. 13Tyicuan ta quichahá caa chiin tatyi cha quichi ityi sur. Ta cuñí maa ra vatyi vaha xaan vatyi ñima tatyi ñihi cuví, ta cuvi cuhun ra chihin barcu ra nɨcañi ri yuhu tyañuhu ñuhú Creta cuan. 14Ña cuaha ri chicá ra ta quichaha̱ caa noo tatyi xaan cha quichi̱ ityi norte. Ta tyandahá chi barcu inga ityi. 15Ta ña cuví ca cuhun ndi ityi nuu ca cha cuenda tatyi cuan. Ta saña ndaha ndi nacuhun maa barcu chihin tatyi nya ityi cuñí maa chi. 16Ta tyandahá tatyi chi ndi ityi chiyo satyin noo ñuhú luhlu cha nañí Clauda. Ta chihin cha yɨɨ xaan naquehe̱n ndi lancha luhlu cha xitá quiñoho barcu, ta natyihi̱ ndi ityi chichi barcu coto nyee chi. 17Ta cha yaha̱ natyihi̱ ra lancha cuan, yucuan ta chahñi̱ vaha ra yoho nɨcachico barcu vatyi coo fuerza chi. Ta yuhví ra coto tahan ra nu yaxin ndutya ta quɨhvɨ barcu cuan chichi ñɨtɨ vita iyó yuhu tyañuhu nu nañí chi Sirte, yucuan chaha sanoo̱ ra sahma barcu ta chaha̱ ra cha cuhun barcu yoso cuhva tyandahá tatyi. 18Ta cha inga quɨvɨ suri ñihi xaan caá tatyi. Yucuan chaha quichaha̱ catuchi ra carga nu tyañuhu. 19Ta cha cu uñi quɨvɨ quehe̱n ndi ndaha tyiño barcu ta tyihi̱ ndi nu tyañuhu. 20Ta cuaha quɨvɨ ña nyehe̱ ndi ni ñanyii ta ni tiñoo. Ta ñihi tatyi nañí chi ndi. Yucuan chaha ña tyaa̱ ca ndi cuhva cha cacu ndi. 21Cuaha quɨvɨ yaha̱ ta ña chachí ndi. Tyicuan ta catyí ra Pablo chi tandɨhɨ ra: ―Nye̱he ndo, vaha ca tyehe ta quichaha̱ ndo chii quɨvɨ cuan, ta ndoo taxin yo Creta cuan. Ta vityin nyehé xaan yo tɨndoho ihya ta cuaha ndaha tyiño sacunaá yo. 22Soco vityin ma caca xaan iñi ndo vatyi ni noo yo ta ma cúvi yo. Barcu ihya cuví cha cunaa. 23Vatyi Nyoo nyacá ñaha ra chii, ta sacuví tyiño nuu ra, sanyehe̱ ra noo visión chii cuñi. Ta tuvi̱ noo ángel nui. 24Ta catyí ángel cuan chii: “Ma yuhvun, Pablo. Vatyi cuñí chi cha cahun tuhun Nyoo nuu rey cahnu Augusto nya Roma. Ta cha cuendon cusacacu Nyoo tandɨhɨ ra canyicu chuhun chichi barcu”, catyí ángel cuan chii. 25Yucuan chaha nyoho cha ñohó ndo chichi barcu, sa̱nɨɨ ndo iñi ndo. Vatyi yuhu chinó iñi chi Nyoo. Ta chitó vahi vatyi cuvi tari cuhva catyí ángel cuan chii. 26Vasɨ cuanyee barcu soco cuachaa yo noo ñuhú luhlu ―catyí ra Pablo chi tandɨhɨ ndi. 27Noo cha cuaa quɨvɨ ndɨhɨ chahun quɨvɨ chica̱ ityi ndi nu tyañuhu, ñohó ndi nu tyañuhu Adria. Ta chata cuan chata ihya tyandahá tatyi chi barcu ndi nu tyañuhu. Ta vasɨ ora ñuu cuví cuhva cuan ta tuvi̱ iñi ra sacacá barcu cuan tyi cuachaa ndi noo ñuhú. 28Tyicuan ta tyicuhva̱ ra cha cono ndutya. Ta nyehe̱ ra tyi oco chahun ɨɨ́n tahan metro iyó. Cuaha̱n ndi chiin ca ityi nuu ca. Ta tyicuhva̱ tucu ra inga chaha. Ta iyó oco ucha metro. 29Ta cayuhví ra coto nañi barcu cuan chata yuu. Yucuan chaha casanoo̱ ra cumi tahan caa vee cha nyaa gancho nuu, ityi chata barcu. Ta ña iñi ca ra cha cundichin. 30Ta ra sacacá barcu cuan catyaa̱ ra cuhva cacono xehe ra. Ta yucuan chaha quichaha casanoó ra lancha cuan nu ndutya ityi nuu barcu cuan. Ta sahá ri maa ra tyi inga caa casanoó ra. 31Soco ra Pablo sacoto̱ ra chi capitán ta chi sɨndaro ta catyí ra: ―Tatu ma ndoo ra cuan chichi barcu. Nyoho ma cuvi cacu ndo ―catyí ra chi ra. 32Tyicuan ta sɨndaro cachahnya̱ ra yoho lancha. Ta casanacava̱ ra nu ndutya. 33Ta cha ñaa ca cuan ra Pablo catyí ra chi tandɨhɨ ra: ―Cha iyó uchi cumi quɨvɨ cha ta cachi ca yo. 34Catyí chi ndo, na cachi yo vityin. Nɨñɨ xaan cuñí chi cha cachi yo ta ndunyee coño ñuhu yo. Vatyi cucacu yo ta ni noo ixi xiñi yo ta ma cunaa. 35Ta cha catyi̱ ra tuhun ihya, ra Pablo quehe̱n ra noo pan ta nacuhva̱ ra tyahvi nyoo chi Nyoo nuu tandɨhɨ ra. Tyicuan ta tahvi̱ ra ta quichaha̱ chachi ra. 36Tyicuan ta tandɨhɨ ca ra candunɨɨ̱ ca iñi ra ta cachachi̱ ra ñandɨhɨ. 37Ta cha tandɨhɨ ndi cha ñohó ndi chichi barcu cuan, quita uvi ciento uñi xico chahun ɨɨ́n tahan ñáyɨvɨ. 38Cuhva cha ndɨhɨ ca chachi̱ ra ta tuchi̱ ra yɨtɨn cha yɨhɨ́ trigu nu tyañuhu na nduñahma ca barcu. 39Yaha̱ cuan ta cundichin. Ta canyehe̱ ra cha sacacá barcu noo ñuhú, soco ña canɨcoho̱n nuu ra nya cuví cuan. Nyehe̱ ra noo nu iyó ñɨtɨ. Ta catyaa ra cuhva nyehe ra tatu cuví sacuhun ra barcu yucuan. 40Cachahnya̱ ra yoho cha nuhñí caa vee cuan. Ta sandoo̱ ra chichi tyañuhu. Ta casandutaya̱ ra vitu cha sanacuico barcu. Tyicuan ta casandaa̱ ra sahma cha tuhvá chitacaá ityi nuu barcu. Ta quichaha̱ quehen tatyi sahma cuan, ta sacuhún chi barcu nya nu iyó ñɨtɨ cuan. 41Ta chaa̱ barcu cuan noo nu nañi tahan ndutya. Ta nyee xiñi chi chichi ñɨtɨ. Ta ña cuví ca natava ra. Ta suhva ca cha ña quɨhvɨ chichi ñɨtɨ, ñihi xaan cañí tyañuhu chi chi, nyacua tahvi̱ cuatyi chi. 42Tyicuan ta sɨndaro cacuñí ra cahñi ra chi ndɨɨ cuii maa ra cuaha̱n cuacutuñi chi nuu ra cuví rey cahnu, coto cacono ra. 43Soco capitán sɨndaro cuñí ra sacacu ra chi ra Pablo. Yucuan chaha ña chaha̱ ra cahñi ra chi ra, soco catyi̱ ra vatyi nya ra cachitó sutya, na cuhun cuee ra nu ndutya ta quita ra nya ñuhú ityi. 44Ta tandɨhɨ ca ra cha ña cacuví sutya, na quehen ra vitu cha nyisó barcu, ta suhva ra chihin yɨquɨn vitu barcu cha tahvi̱ tyañuhu. Ta tyicuan caa cacacu̱ tandɨhɨ ndi ta quita̱ ndi ñuhú ityi.


text: 1Yachaychisyá, Diosqa anchata munakuwaspanchismi “wawaykunan kankichis”, niwanchis. Arí, noqanchisqa wawanmi kanchis. Ichaqa Diospi mana creeq runakunañataqmi, Diosta mana reqsisqankurayku, mana yachankuchu Diospa wawankuna kasqanchistaqa. 2Khuyasqay wawqe panaykuna, noqanchisqa ñan Diospa wawankunaña kanchis. Ichaqa manaraqmi qepa tiempopi imayna kananchistapas yachanchisraqchu. Aswanqa yachanchismi, Señorninchis Jesucristo kutimuqtinqa, sapankamanchis payman rikch'akunanchista. Saynataqa rikch'akusunchis, Jesucristo imayna kasqanta ñawinchiswan rikusqanchisraykun. 3Saynaqa pipas Jesucristopa kutimunanta suyakuspaqa, (sapa p'unchawmi) allinta imatapas ruwaspa kawsan, saynapi ch'uya sonqoyoq kaspa, Jesucristoman rikch'akuq kananpaq. 4Pipas huchata ruwaspaqa, Diospa kamachikusqantan mana kasukunchu. Huchata ruwayqa Diosta mana kasukuymi. 5Ñan qankunaqa yachankichishña, Jesucristoqa, mana ima huchayoq kaspanmi, kay pachaman hamuran, llapallan huchanchiskunata perdonaspa, librawananchispaq. 6Chayraykun niykichis, pipas Señorninchis Jesucristota sonqonpi chashkikuspa, paywan huk sonqolla kaqqa manan huchapiqa kawsanmanñachu. Ichaqa pipas huchallapi kawsaspaqa, manan Jesucristopiqa cheqaqtachu creen, nitaqmi paytaqa reqsinpashchu. 7Wawallaykuna, ¡amayá qankunaqa piwanpas engañachikuychishchu! Pipas mana huchallikuspa allin kaqkunata ruwaqqa justo runan, imaynan Jesucristopas mana huchayoq justo chay hina. 8Ichaqa huchallapi kawsaq runañataqmi diablopa amigonman tukurun. Diabloqa qallariymantapachan huchallapi kawsaq. Chayraykun Diospa Wawan Jesucristoqa kay pachaman hamuran, diablopa ruwasqankunata chinkachinanpaq. 9Pipas Diospa wawanña kaspaqa, manan huchallapiqa kawsanmanchu, mosoq kawsayta Dios qosqanrayku. Chaymi chay mosoq kawsayniyoq runaqa manaña huchallapiqa kawsanchu, Diospa wawanña kasqanrayku. 10Ichaqa yachanchismi, pikunas Diospa wawankuna kasqanta, hinallataq pikunas diablopa wawankuna kasqantapas. Diablopa wawankunaqa mana allinkunata ruwaspan kawsanku; hinaspapas paykunaqa manan runamasinkutaqa khuyakunkuchu. 11Qallariymantapachan qankunaqa ña uyarirankichishña, noqanchisqa khuyanakuspa kawsananchismanta. 12Saynaqa amayá noqanchisqa ñawpaq tiempopi Caín hinachu kasunchis. Paymi diablopa partenmanta kaspa, wawqenta wañuchiran. ¿Imanaqtintaq wawqentari wañuchiran? Cainqa mana allinkunata ruwaspan kawsaran. Abelñataqmi ichaqa allin kaqkunata ruwaspa kawsaran. Chayraykun Cainqa wawqen Abelta envidiakuspa wañuchiran. 13Khuyasqay wawqe panaykuna, amayá sorprendekunkichishchu kay pachapi huchasapa runakuna cheqnisuqtiykichisqa. 14Noqanchisqa Jesucristopi creeqmasinchiskunata anchata khuyakuspanchismi yachanchis, huchapaqqa wañusqa hinaña kaspa, wiñay kawsayniyoqña kasqanchista. Sichus pipas mana khuyakuspaqa, huchallapiraqmi wañusqa hina kashan. 15Sichus pipas runamasinta cheqnikuqqa, chay runamasintapas wañuchishanman hinan kashan. Ichaqa yachankichismi, pipas runamasinta wañuchispaqa, manan wiñay kawsayniyoqchu kanqa. 16Señorninchis Jesucriston noqanchista anchata khuyakuwaspanchis cruzpi wañuran, noqanchista salvawananchispaq. Chaymi noqanchisqa yachanchis payqa ancha khuyawasqanchista. Saynallataqmi noqanchispas Jesucristopi creeqmasinchiskunata anchata khuyakunanchis; hinaspan listo kananchis paykunapa favorninpi wañunanchispaq ima. 17Chaymi niykichis, sichus qankuna ukhumanta huk qapaq runa, creeqmasin wakcha runakunata qawarispan, mana yanapanmanchu chayqa, chay qapaq runapa sonqonpiqa manan Diospa munakuyninqa kanchu. 18Wawallaykuna, amayá simillanchiswanchu “khuyakunin” nisunqa. Aswanqa cheqaqtapuni khuyakuq kaspanchisqa, ruwaymanyá churasun. 19Runamasinchista khuyakuspanchismi yachanchis, noqanchisqa Diospa palabranta kasukuspa kawsasqanchista. Saynata kawsaspan, noqanchisqa Diospa ñawpaqninpi tarikuspaqa, mana manchakusunchishchu. 20Chayraykun niykichis, sichus conciencianchis culpayoq kasqanchista rikuchiwasun chayqa, Diospiyá anchata confiakusun, pay huchanchiskunata perdonawananchispaq. Diosqa conciencianchispi piensasqanchismantapas aswan mastaraqmi yachan. Chaymi llakisqaña kaqtinchispas perdonaspa consuelawasunchis. 21Khuyasqay wawqe panaykuna, sichus conciencianchispi mana culpayoq sentikusun chayqa, Diospi confiaspanchismi, paypa ñawpaqninpipas kusisqa kasunchis. 22Hinaspa Diospa kamachikusqankunata kasukuspa, hinallataq paypa munasqanta imatapas ruwasqanchisraykun, Diosqa tukuy ima mañakusqanchista qowasun. 23Diospa kamachikuyninqa kaymi: Diospa Wawan Jesucristopin creenanchis. Saynallataqmi kamachikusqanman hina, llapallanchis sumaqta khuyanakuspa kawsananchis. 24Sichus pipas Diospa kamachisqankunata kasukuspaqa, Dioswanmi kashan; saynallataqmi Diospas paywan kashan. Hinaspapas noqanchisqa yachanchismi, noqanchispi Dios kasqanta, Santo Espiritunta qowasqanchisrayku.


text: 1Chunga chuscu (14) huatahuasha Bernabehuan cuti Jerusalenma rirani Titotas pushasha. 2Dios ñucata chima rina mangui nisha yuyachishcamanda rirani. Chibi pactasha quiric runagunata mandac nishcagunahuan sapalla cuintagrirani. Quishpichina shimita mana-israelgunama ñuca camachishcamanda paigunata cuintarani paiguna alita yachanauchun nisha. Ñáuca ñaupa rashcatas cunan raushcatahuas rimacpi uyasha ali man nisha rimahuanaupi ñuca mana yanga camachishcata yachaima. 3Chasna acpi ñuca pushashca griego runa Tito nishcaga mana-israel runa agllaita mana pihuas pai israel runacuinta tucuchun nisha Moises mandashcashina rai nisha mana mandarachu. 4Chasna agllaita quiric manchi nisha maican yanga llullac runaguna ñucanchi Jesucristohuan cungailla causanata ricungahuaca pacalla satirishcaunami. Satirisha ñucanchi shuc mandashca runaguna tucunauchun nisha munashcamanda, Moises mandashca shimigunata pactachina manguichi ninaura. 5Paiguna chasna rimanaupihuas ñucanchiga paiguna yachachishcata mana imatas uyaranchichu. Canguna sirtu shimita quirisha quishpichishca tucungahuami paigunata mana uyaranichu. 6Quiric runagunata mandac runagunahuas ñuca camachishcamanda mas casna camachingui mana nihuanaurachu. Paiguna imasna ashcahuas mana imaschahuan. Runaguna mandac amu acpihuas Yaya Diosca mana balichinzhu. 7Astahuanbas ñuca chi mana-israelgunama paihua quishpina shimita camachingahua Dios japihuashcata yachanaura, Pedrota quiquin israelgunata camachingahua japishcacuinta. 8Yaya Diosca Pedrotaga chi israel runagunata camachingahua cachashca mara, chasnallata ñucatas Diosllatami chi mana-israelgunata camachingahua cachashca marani. 9Ñáa Santiago, Pedro, Juandi Jesucristomanda yapa yachachisha tucui quiriccunata yanapac anaura. Paiguna Yaya Dios ñucata llaquisha chasna cachashcata yachasha, ñucatas Bernabetas ninaura alimi, chi mana-israelgunata Diospa shimita camachiguichi, randi ñucanchiga israelgunatami camachingaraunchi. Chasna rimashcahuashaga maquita japiriranchi ñucanchi shuc yuyaillahuan ashcata ricuchingahua. 10Chasnallata paiguna rimanaura, tsuntsu runagunata yanapaichi. Ñáucallatami chita yapa yuyarisha pactachinata munarani. 11Chihuasha Antioquia llactaibi ñuca tiyaushcaibi Pedro pactamura. Quiriccunahuan pai mana alita rashcamanda ñahuipura paita rimarani. 12Pedro ñaupa pailla pactashcallaibiga chi mana-israel quiriccunahuan pariu micurallami. Randi Santiago cachashca israelguna pactamucpi manzharisha mana-israel runagunamanda anchurira mana paigunahuan mas pariu micusha nisha, chi israelgunaga mana-israelgunahuan mana micunachu nisha rimashcata manzhashcamanda. 13Chi shuc quiric israel huauquiguna Pedro chasna rashcata ricusha paigunas chasnallata anchurinaura, Bernabehuas paigunacuintallata anchurira. 14Paiguna chasna Diospa quishpina sirtu shimi rimashcacuintata mana ranaupi ricusha tucui runaguna ñaupacpi Pedrota shuc shimita rimarani, ricui canga israel runa ashallata mana-israel runacuinta purirangui. Chasna acpi imahuata canga mana-israelgunata israelgunacuinta tucunata mandangui nirani. 15Ñáucanchiga quiquin israelmanda miraimanchi, mana chi shuccunashina juchayucchanchi. 16Chasna ashallata yachanchimi pihuas Moises mandashcagunata pactachishcamandalla mana Dioshuan alichishca tucunzhu, astahuanbas Jesucristota quirishcamandalla. Ñáa ñucanchiga Jesucristota quirishcamandalla Dioshuan alichishca tucushcanchi, mana chi mandashcagunata pactachishcamandallachu. Pihuas chi mandashcagunata pactachishcamandalla Dioshuan alichishca tucunata mana ushanzhu. 17Randi shuc israel runaga casna rimanma Jesucristota quirinata munasha ñaupapunda yuyarinami juchayuc mani nisha. Astahuanbas mana rimanachu Cristomi casna ñucata juchayucta rahuara nisha. Sirtu chita mana chasna yuyarinachu. 18Astahuanbas chi ñaupa mana ranachu nisha mandashcata ñuca cunanga cuti raichi nisha rimashaga, sirtu ñuca juchayuc ashcata ricuchini. 19Chasna asha ña huañushcacuinta mani chi mandashcagunata mana rangahua, randi Diospacta rasha causangahua. 20Ñáucaga ña Cristohuan pariu cruspi huañushcacuinta mani. Chasna ashami mana ñuca quiquin ushaillahuanzhu causauni randi Cristomi ñucahuacpi causaun. Paiga ñucata llaquishami ñuca randimanda huañura. Chasna acpi cai aichahuan causaushas Diospa churita quirishcata yuyarishallami causauni. 21Ñáuca chasna rimasha Yaya Dios llaquishcatami balichini. Chasna acpi yuyarichi. Chi mandashcagunata pactachishcamandalla Dioshuan alichishca tucuna acpiga, Cristoga yangami huañushca an mara. Chitaga mana rimashcanichu.


text: 1Señor Diosníy, chaninchanapaq mañakusqayta uyariykuway, waqyakamusqayta uyariykuway, mana llullakuspa mañakamusqayta uyariykuway. 2Chaninchaykuwanaykitan munani, qanmi yachanki maychus chaninpuni kasqanta. 3Simiywan mana huchallikunaypaqmi yuyaykukurqani, qanmi yuyayniyta llapanta t'aqwirqanki, tutantinmi qhawawarqanki, allin-allintan reqsiykuwarqanki, manataq ima mana chanintapas tariwarqankichu. 4Kamachikusqaykikunaman hinan millay ruwaq runakunamanta t'aqakurqani, maqaylla maqakuqkunamantan karunchakurqani. 5Allintapunin ñanniykipi purirqani, manan hayk'aqpas karunchakurqanichu. 6Diosnilláy, qanmanmi waqyakamuyki, qanmi kutichimuwanki. Maki uyariykuway, simiyta uyariykuway. 7Cheqaq munakuyniykita sut'itapuni rikuchiway, qanpi pakaykukuqkunatan awqankumanta qespichinki. 8Ñawi ruruykita hina waqaychaway, raphraykiq llanthunpi pakaykuway, 9maqakuq millay runakunamanta, wañuchiwanankupaq muyuykuwaqniy awqaykunamanta. 10Mana sonqoyoqkunan kanku, umata hoqarispan rimanku. 11Qatimuwaspankun muyuykuwankuña, pampaman ch'aqerqowanankupaqmi qhawapayawanku. 12Llik'irqariyllataña munaq leonkuna hinan kanku, hap'irqonanpaq qhamiyaq uña león hinan kanku. 13Señor Diosníy, sayariy, paykuna contra tupay, paykunata atipay, millay runakunamanta espadaykiwan qespichiway, 14Señor Diosníy, atiyniykiwan paykunamanta qespichiway, paykunaq kaqninqa kay pacha kaqllan. Waqaychasqayki ñak'ariykunawan paykunata muchuchiy, wawankunatapas, nietonkunatapas muchuchillaytaq. 15Ñoqataq ichaqa chanin kaspay uyaykita qhawasaq, rikch'arispaymi qanta rikuspay maytapuni kusikusaq.


text: 1Efeso iglesiaj angelninman qhelqay: Paña makimpi qanchis ch'askasta jap'ej, pichus chay qanchis qori k'anchachinas chawpipi purejqa kayta nin: 2Ruwasqaykita, sinch'i trabajasqaykita, mana sayk'uspa sayasqaykitawan rikuni. Yachanitaj sajra runastapis mana rikuyta atisqaykita. Apóstoles kayku, nispa nejkunatapis pruebaman churaspa, llullas kasqankuta sut'iman rikhurichimorqanki. 3Mana sayk'uspa sayarqanki, Noqarayku ñak'arerqanki, manataj llawch'iyarqankichu. 4Chaywampis, kayta contraykipi nini: Qanqa manaña ñawpajta jinachu munakuwanki. 5Chayrayku yuyarikuy maynejmantachus urmasqaykita. Noqaman kutirikamuy; ñawpajta ruwaj kanki, chayta ujtawan ruway. Manachus Noqaman kutirikamunki chayqa, Noqa usqhayta qanman jamuspa, k'anchachinaykita maypichus kananmanta qhechusaj. 6Kaytapis allinta ruwanki: Nicolaitaspa ruwasqasninkuta chejninki, Noqapis chejnillanitaj, chayta. 7Ninriyoj kajqa uyarichun imatachus Espiritoqa iglesiasman nisqanta. Atipajmanqa kawsay sach'amanta mikhuchisaj, mayqenchus Diospa janaj pacha huertampi kashan, chaymanta. 8Esmirna iglesiaj angelninman qhelqay: Ñawpaj kaj, qhepa kajtaj, pichus wañusqa karqa, kawsarintaj, chaymin kayta nin: 9Noqa rikuni ñak'arichisqa kasqaykita, wajcha kasqaykitapis. Chaywampis qhapaj kanki. Yachallanitaj qampaj sajrata rimasqankuta judíos kasqankuta nejkuna. Paykunarí mana judioschu kanku, astawanqa Satanaspa sinagogan kanku. 10Ama manchachikuychu chay imasta ñak'arinaykimantaqa. Qhaway, qankunamanta wakinta Kuraj Supayqa carcelman wisq'achenqa probasqa kanaykichejpaj, chunka p'unchaytataj ñak'arichisqa kankichej. Qankunarí wañunaykichejkama sayallaychejpuni, Noqataj kawsay pilluta qosqaykichej. 11Ninriyoj kajqa uyarichun imatachus Espiritoqa iglesiasman nisqanta. Pichus atipanqa, chaytaqa iskay kaj wañuy mana imananqachu. 12Pérgamo iglesiaj angelninman qhelqay: Kayta nin pichus iskay filoyoj filochasqa espadata jap'ejqa: 13Noqa yachani tiyakusqaykita, maypichus Satanaspa kamachina tiyanan kashan, chaypi. Chaywampis mana wasanchawarqankichu, nitaj Noqapi creesqaykimantapis t'aqakorqankichu, wañuchisqa kasharqa cheqan willajniy Antipas, chay p'unchaypi. Paytaqa wañucherqanku llajtaykipi, maypichus Satanaspis tiyakun, chaypi. 14Chaywampis contraykipi kay imasta nini: Balaampa yachachiyninwan kajkunata chaypi kakojta saqeshallanki, pichus Balacta yachacherqa Israelpa churisnimpa ñawpaqenman misk'anata churananta, lantisman jaywasqata mikhunankupaj, khuchichakunankupaj ima, chaypata. 15Ajinallatataj nicolaitaspa yachachiyninta qhatejkunata chaypi kakojta saqeshallankitaj. 16Chayrayku Noqaman kutirikamuy ari, manachayqa usqhayta jamuspa, simiypi kaj espadawan paykunaj contrankupi maqanakusaj. 17Ninriyoj kajqa uyarichun imatachus Espiritoqa iglesiasman nisqanta: Atipajmanqa pakasqa maná nisqa mikhunata mikhuchisaj; yuraj rumisituta qosaj, chay rumisitupitaj uj mosoj suti qhelqasqata, mayqentachus mana pipis rejsinchu, manachayqa pichus chayta jap'ejlla rejsin, chay. 18Tiatira iglesiaj angelninman qhelqay: Diospa Churin, pejpatachus ñawisnin nina larway jina kanku, chakisnimpis llosq'ochasqa lliphipej bronceman rijch'akun, chayqa kayta nin: 19Noqa rikuni ruwasqasniykita, munakuyniykita, creeyniykita, trabajasqaykita, mana sayk'uspa sayasqaykita ima. Yachallanitaj chay qhepa ruwasqasniykipis ñawpaj kajkunamanta nisqaqa aswan sumaj kasqanta. 20Chaywampis kayta nini: Chay Jezabel warmita, pichus Diosmanta sut'inchaj kasqanta nin, chayta saqenki yachachinanta, kamachisniytataj ch'awkiyananta, khuchichakunankupaj, lantisman jaywasqa mikhunasta mikhunankupaj ima. 21Unayta suyarqani juchanmanta Noqaman kutirikamunanta, paytajrí mana munanchu chay khuchichakuy juchanmanta kutirikamuyta. 22Chayrayku Noqa payta onqoykuchisaj. Pikunachus paywan khuchichakunku, chaykunapis mayta ñak'arenqanku, manachus ruwasqankumanta Noqaman kutirikamonqanku chayqa. 23Wawasnintapis mana khuyaspa wañurachisaj; ajinamanta tukuynin iglesias yachanqanku Noqa rejsisqayta runaj yuyayninta, sonqontawan. Sapa ujniykichejmampis ruwasqaykichejman jina qopullasqaykichejtaj. 24Tiatirapi kajkunamantaqa wakinniykichej mana chay millay yachaykunata qhaterqankichejchu, nillataj yachaqakorqankichejchu, imatachus chaykuna Satanasmanta pakasqa imas kasqanta ninku, chayta. Noqaqa niykichej: Mana waj ruwanaswan llasachisqaykichejchu. 25Chaywampis, imachus kapusunkichej, chaytaqa jap'illaychejpuni jamunaykama. 26Atipajmanqa, tukukuykama munayniyta junt'ajman ima atiyta qosaj nacionesta kamachinampaj. 27Fierro varawan chaykunata kamachenqa, t'uru mankasta jinataj phiriranqa, imaynatachus Noqapis chay atiyta Tataymanta jap'erqani, ajinata. 28Paymantaj sut'iyay ch'askatapis qollasajtaj. 29Ninriyoj kajqa uyarichun imatachus Espiritoqa iglesiasman nisqanta.


text: 1Ñoqa Pablon, Silvanopiwan Timoteopiwan kay cartata Tesalónica llaqtapi kashaq iglesiaman qelqamuni. Qankunaqa Dios Yayawan Señor Jesucristopiwanmi hukllachasqa kashankichis: Dios Yayanchis Señor Jesucristopiwan anchata khuyapayasunkichis thak-kaytapas qosunkichis. 2Llapaykichismantan Diosman graciasta qollaykupuni, mañakuyniykupipas qankunamantaqa yuyarikullaykupunin. 3Dios Yayanchispa ñawpaqenpin yuyarillaykupuni ancha hatun iñiywan ruwasqaykichismanta, munakuywan llank'asqaykichismanta, Señorninchis Jesucristopi ancha pacienciawan suyakuyniykichismantapas. 4Wawqe-panaykuna, Diosmi munakusunkichis, yachaykutaqmi paypa akllakusqan kasqaykichistapas. 5Cristomanta allin willakuyniykutan willarqaykichis, manan runaq simillanwanchu, aswanpas atiywanmi Santo Espirituq kallpachasqan mana iskayrayaspa willarqaykichis. Allintataqmi yachankichispas imaynatachus qankuna ukhupi allinniykichispaq kawsasqaykutapas. 6Qankunaqa ñoqaykumantan yachaqakurqankichis, hinallataq Señormantapas, hinaspan sinchita ñak'arishaspaykichispas Diospa siminta chaskirqankichis Santo Espirituq kusikuy qosqanwan. 7Chay hinapin Macedonia provinciapipas Acaya hap'iypipas llapa iñiqkunaq yachaqakunankupaq hina karqankichis. 8Qankunan Señorpa simintaqa mast'arirqankichis, manan Macedoniallapichu manataq Acayallapichu, aswanpas tukuy hinantinpin Diospi iñisqaykichisqa uyarikurqan, chaymi manaña imapas rimarinaykupaq kanñachu. 9Paykuna kikinkupunin willakunku imaynatachus ñoqaykuta chaskiwasqaykikuta, imaynatachus idolokunata saqepuspa Diosman kutirikusqaykichistapas, kawsaq cheqaq Diosta servinaykichispaq. 10Willakullankutaqmi wañusqanmanta Diospa kawsarichimpusqan hanaq pachamanta hamuq Diospa Churin Jesusta suyakushasqaykichistapas, Jesusmi hamushaq manchay ñak'ariymanta qespichiwaqninchisqa.


text: 1Tucui amugunata cadsuna manguichi Dios paigunama mandana ushaita cushcamanda. Dios paigunata mandana ushaita mana cushca acpiga mana pi mandac amuga tucunmachu. Dios paigunata churashcamandami tiyaunguna. 2Chasna acpi maican runa amugunata mana cadsunata munasha Dios churashcatami mana uyan. Chi mana uyac runagunaga cashtigashca tucungaunami. 3Alita rauc runaga mandac amugunata mana manzhanzhu, astahuan mana alita rauc runallami amugunataga manzhasha causan. Chasna acpi canguna mandag amugunata mana manzhasha causanata munashaga alita ranguichi. Chasna racpi cangunamanda ali manaun nisha rimangaunami. 4Chi amuguna Diospacta raucuna manaun cangunata yanapangahua. Astahuanbas canguna mana alita raushaga paigunata manzhaichi. Pai turmintachina ushaiga mana yangachu, Dios chi ushaita cushcamanda chi mandac amu maican mana alita raucunata cashtigangami. 5Chiraicumanda amugunata uyanami. Mana libanata manzhashcamandallachu paigunataga uyana anguichi, astahuan maspas ñucanchi quiric ashcamandami uyana anchi. 6Chasnallata amuguna Diospacta rauc asha llactata mandasha causashcamandami paiguna llactamanda tandana cullquita tapucpi paigunata uyasha pagana anguichi. 7Tucui canguna dihuishcagunata pagaichi. Gubirnuma pagana acpiga pagaichi, tucui amugunata llaquisha alita uyaichi. 8Ama pitahuas chara dihuishallataga dihuiyaichichu. Astahuan shuc dihuillata charinguichi, chiga pariumanda llaquinacunami. Maican shuccunatas llaquic runaga tucui Dios mandashcagunata pactachishcami. 9Diospa shimibi casna quillcashcami tiyan: Mana ashiyanachu, runata mana huanchinachu, mana shuhuanachu, mana llullanachu, shuccuna charishcagunata mana munanachu ninmi. Tucui mandashcagunamanda shuc mandashcaga tiyanmi casna: Amullata llaquishcacuinta shuccunatas llaquina mangui. Chita pactachishaga Dios mandashcagunata tucuitami pactachingui. 10Llaquic runaga shuccunata mana llaquichingachu. Chi llaquic runaga Dios mandashcagunata tucuita pactachinmi. 11Jesucristo cuti shamuna caillayamushcata yachashcamanda chita pactachisha pariumanda llaquinacusha causaichi. Jesucristota quiringahua callarishcamandapachami Dios ñucanchita jahuapachama pushana urasca cunan ña caillayamuunmi. Chiraicumanda canguna puñuushcamanda niccharishcacuinta aichi, yuyarisha causaichi. 12Ñáa punzhayamuushcacuinta acpi tutaibishina mana ali ranata saquina manchi. Cunanga punzhaibi purishcacuinta alita rasha Dios cushca llachapata japisha churarishcashina tucui ali ranagunata churarishun supaihuan macanacusha binsingahua. 13Punzhaibicuinta alillata rasha sumacta causashunchi. Mana balinzhu machanaga, ashiyanahuas, jiridsata yuyarisha causana, piñanacunas, chigninacunahuas. 14Ama aicha munashca juchagunatahuas raichichu. Astahuanbas Señor Jesucristota churarishcacuinta causaichi pai munashcacuintalla.


text: 1Saypitanami ricargä gloriacho puncu quicharaycämogta. Nircurna naupata wiyashgänöla yapaypis wiyargä cornëta tucamognörä: “Cayman shamuy. Cananmi ricasishayqui ima päsananpä cagtapis” nimagta. 2Saychömi Santu Espíritu ricasimargan gloriacho caycag trönuta. 3Say trönuchömi Tayta Diosninsi jamaraycargan verdi y puca lindu chipipiycar. Jaspe rumino o cornalina ruminörämi chipipiycargan. Jamacunan tröno jananpami sutaraycargan esmeralda ruminörä chipipiycag segyau. 4Tayta Diospa trönuntami tumaparargan ishcay chunca chuscu (24) trönucuna. Say trönucunamanmi yurag mödanash mayor runacuna jamacuyargan. Say mayor runacunaga gori corönan jatishmi lapanpis caycäyargan. 5Tayta Dios jamarashgan trönunpitami asicyaypa asicyar elgucuy yargamorgan. Magacuypis bunruruypa bunrurur wiyacämorgan. Say trönupa naupanchömi ganchis mechërucuna rataycäyargan. Saycunaga cargan Tayta Diospa Santu Espiritunmi. 6Saynöpis Tayta Diospa trönun cagchömi vidriu-nirag lamar intërupa ricacargan. Saynöpis chuscu querubincunami say trönupa naupancho caycäyargan. Say querubincunapami intëru cuerpuncho nawincuna cargan. 7Punta cag querubinmi cargan leon-nirag. Ishcay cagnami cargan töru-nirag. Quimsa cagnami cargan runa-nirag. Chuscu cagnami cargan vuelaycag condur-nirag. 8Saycunaga chuscunpis sogta älayogmi cayargan. Saynöpis intëru cuerpunchömi nawincuna cayargan. Say querubincunami pagaspa junagpapis niyan: “Lapanpä munayyog Tayta Dios, gamga jusaynagmi caycanqui. Gamga unaypita-pasa imayyagpis cawag Diosmi caycanqui.” 9Trönuncho jamaraycag imayyagpis cawag Tayta Diosta sayno adorar alabayaptinmi say ishcay chunca chuscu (24) mayor runacunapis gongurpacuycur adorayan. Paycunami corönancunata jorgurcur Tayta Diospa naupanman churaycuyashpan niyan: 11“Tayta Dios, gamlami lapanpäpis munayyog caycanqui. Lapan imatapis gammi camashcanqui. Cawayta goshgayquipitami lapanpis cawaycäyan. Saymi lapanpis respitayäshushpayqui gamta alabayäshunqui.”


text: 1Ama llullakuspa imatapis willankichu; ama sajra runawan yachachinakuychu mana kajta parlanaykipaj. 2Ama ashkha kasqankurayku sajra juchankuta ruwaysinkichu; amataj pleitopi ashkhaspa nisqankuta nillaytajchu paykunata manchachikuspa, mana allin kajta: Allin, nispa. 3Amallataj pleitopi wajcha kajmampis kutikunkichu. 4Sichus enemigoykej chinkasqa wakanta, chayrí burronta tarinki chayqa, paypaman qhaterqapuy. 5Sichus enemigoykej burron cargawan sayk'uspa wijch'ukushan chayqa, ama qhawakullankichu, astawanqa yanapay sayarichiyta. 6Pleitopi imachus cheqan kajta, wajcha runaman chayajtaqa ama q'ewinkichu. 7Llullakuspa juchachaymanta t'aqakuy, amataj wañuchichinkichu mana juchayoj, cheqan runata; chayta ruwajtaqa mana qhawakullasajchu mana juchayojta jinaqa. 8Ama imatapis lluk'ichikunkichu, imaraykuchus tukuy ima sut'i kashajtimpis, lluk'eqa mana rikojta saqen, jinallataj mana juchayojtaqa juchayojta rikhurichin. 9Forasterota ama llakichinkichejchu; qankunapis Egiptopi forasterosllataj tiyakorqankichej. Chayrayku yachallankichej runaj llajtampi imaynachus tiyakuna kasqantaqa. 10Sojta watasta jallp'aykita llank'aspa, chaymanta poqoyninta oqharinki. 11Qanchis kaj watapitaj ama llank'ankichu; saqey samarikojta, chay watapi sapallanmanta poqojta llajtaykimanta kaj wajcha runas mikhunankupaj, chantapis chaymanta qhepakojta animales mikhunankupaj. Ajinallatataj ruwanki uvas huertaykiwan, olivo sach'asniykiwan ima. 12Sojta p'unchaykunata llank'anki, qanchis kaj p'unchaypitaj samarikunki, wakasniyki, burrosniyki samarikunankupaj, jinallataj warmi kamachiykej wawan kallpachakunampaj, jinallataj forasteropis. 13Tukuy kay nisqasniyta kasuychej. Ama jayk'ajpis waj dioskunaj sutinta oqharinkichejchu, nitaj simiykichejmantapis uyarikuchunchu. 14Watapi kinsa kutita jatuchaj fiestasta sutiypi ruwapuwankichej. 15Mana Levadurayoj T'anta fiestata ruwankichej, qanchis p'unchay junt'atataj mana levadurayoj t'antata mikhunkichej, imaynatachus nisusqayman jina. Chaytaqa mikhunkichej Abib killapi, imaraykuchus chay killapi Egiptomanta llojsimorqankichej. Amataj pipis Noqaman makisnin ch'usajlla jamuwachunchu. 16Cosechasmanta fiestasta ruwallaychejtaj, tarpusqasniykichejmanta ñawpaj poqojkunamanta. Jinallataj Wata Tarpuy Cosecha fiestatapis ruwankichej. 17Tukuy qharis watapi kinsa kutita Tata Diospa ñawpaqempi rikhurenqanku. 18Uywa wañuchisqa jaywanasta qoshawaspa, yawarnintaqa ama levadurayoj t'antatawan khuska qowankichu, nitaj chay uywaj wiranta q'ayantinkama puchuchinkichu. 19Jallp'aykej ñawpaj kaj poqoyninta Señorniyki Tata Diospa wasinman apamunki. Ñuñushaj cabra uñastaqa ama mamampa lechempi chayachinkichu. 20Noqaqa angelniyta kachamusaj ñawpaqeykichejta rispa pusasunaykichejpaj, ñampitaj waqaychasunaykichejpaj, chayachisunaykichejpajtaj, ima jallp'atachus qankunapaj wakicherqani, chayman. 21Ama paypa ñawpaqenmanta t'aqakunkichejchu, manachayqa paypa nisqanta uyarinkichej. Ama paywanqa mana kasukoj jina purinkichejchu, imaraykuchus payqa chay imasta Noqaj sutiypi ruwanqa. Manachus jinata ruwankichej chayqa, juchasniykichejtapis mana pampachanqachu. 22Sichus cheqamanta paypa nisqasninta kasunkichej, ruwankichejtaj tukuy nisqasniyta chayqa, enemigosniykichejta castigasaj, llakichisajtaj, contraykichejta sayaykunku, chaykunata. 23Angelniy ñawpaqeykichejta rispa, chayachisonqachej amorreoj jallp'anman, heteojpaman, ferezeojpaman, cananeojpaman, heveojpaman, jebuseojpaman ima, mayqenkunatachus Noqa chinkachisaj ni uj puchuyojta, chaykunajman. 24Ama chay runas jina imatachus ruwayta yachasqankutapis ruwankichejchu. Ama diosninkukunaman qonqorikunkichejchu paykunata yupaychanaykichejpaj, manachayqa tukuyninta chinkachinkichej ni uj puchuyojta; jinamanta chay lantisninkuta, chay yupaychana rumisninkutapis t'unarankichej. 25Señorniykichej Tata Diosta yupaychankichej, Paytaj bendecenqa t'antaykichejta, yakuykichejtawan. Noqataj tukuy onqoykunata qankuna ukhumanta orqhosaj. 26Qankuna ashkha watasta kawsakunkichej. Nacionniykichejpeqa ni pi warmi manaraj nacekunampi wawata wijch'onqachu, nitaj mana wawayoj kayta atej warmispis kanqankuchu. 27Noqa manchachisaj, pawichisajtaj may llajtamanchus chayankichej, chaypi tiyakoj runasta. Enemigosniykichejqa qankunamanta ayqekonqanku. 28Ñawpaqeykichejta wayronqosta kachasaj, chaytaj manchachispa ñawpaqeykichejmanta qharqonqa heveosta, cananeosta, hititastawan. 29Chay runastaqa ñawpaqeykichejmanta mana uj watallapichu qharqosaj, ama chay jallp'a ch'inman tukunampaj, nitaj ima k'ita animalespis chaypi miraykuspa, mana walejta ruwasunaykichejpaj. 30Pisimanta pisi ñawpaqeykichejmanta paykunata qharqosaj, ashkhata miranaykichejkama, jinamanta pisimanta pisi chay jallp'asta jap'ikapunaykichejkama. 31Noqa churasaj maykamachus jallp'aykichej kananta: Puka Qochamantapacha filisteospa jatun qochankukama, ch'in pampamantapacha Éufrates Mayukama. Chay jallp'aspi tiyakojkunataqa makisniykichejman jaywaykusaj, qankunataj paykunata qharqonkichej. 32Ama paykunawanqa ni ima tratota ruwankichejchu, nitaj diosninkukunawampis. 33Chantá ama paykunata chay jallp'aykichejpi kakojta saqenkichejchu, ama Noqaj contrayta qankunata juchallichinankupaj, imaraykuchus diosninkuta yupaychayqa qankunapaj misk'ana kanqa.


text:
Víktor Yushchenko
Víktor Andríyovich Yúschenko (ukranya simipi: BikTop AHдpiйoBич ЮщeHko) sutiyuq runaqa (23 ñiqin hatun puquy killapi 1954 watapi paqarisqa Khoruzhivka llaqtapi - ) huk Ukranya mama llaqta musikuqmi wan pulitiku qarqan.
2005 watapi marsu killamanta 2010 watapi disimri killakama Ukranyap umalliqnin
Tayta: Andriv ; Mama: Varvara Yuschenko
Ñawpaq warmi: Kateryna Chumachenko
Churinkuna (5): Andriy, Taras, Vitalina, Sophia wan Chrystyna.
Yachaywasi:
Qillqaqkuna[llamk'apuy | pukyuta llamk'apuy]
Kaypipas qhaway[llamk'apuy | pukyuta llamk'apuy]
Hawa t'inkikuna[llamk'apuy | pukyuta llamk'apuy]
- Commons nisqaqa multimidya kapuyninkunayuqmi kay hawa: Víktor Yushchenko.


text: 1Jesúsmi ichanga Ulïbus puntaman aywacuran. 2Warannin tuta-tutalla Jerusalén marcaman cutiran. Tayta Diosninchipa wasinçhu achcaj runawan tincur, sumaj willapäcuycaran. 3Willapaycaptin, Moiséspa shiminta yaçhajcunawan fariseu runacuna juc warmita Jesúsman çhayachiran. Chay warmita runanta jananpachir, juc runawan cacuycajta tarirunaj. Çhayarcachir, llapanpa ricay ñawinçhu Jesústa niran: 4Cay warmita jucwan cacuycajta tarishcä. 5Moiséspa shimin nin: Majayuj caycar jucwan cacuptin, sajmaycällar wañuchinqui. ¿Imaninquitaj jam? 6Paycuna achäquita ashillar tapuran. Chaymi Jesús pachaman uysucuycur, dïdunwan isquirbiran. 7Yaparir-yaparir tapuptin, içhircur niran: Mayganiquipis juchaynaj cashpayqui mä, sajmay. 8Chaynuy nir, yapay uysucuycuran. Pachaman isquirbiran. 9Chaura Jesúspa shiminta wiyar, mayur runacuna aywacuran. Jipanta müsucunapis llucshicuran. Quiquillantana warmita jaguiycuran. 10Içhircur, warmitana Jesús niran: Juchayquita ashijcuna aywacushana. 11Warmina niran: Au. Aywacusha. Jesúsna niran: Nuwapis juchayquita mana ashipäshayquinachu. Canan wasiquiman cuticuy. Ichanga juchata ama aparicunquichu. 12Juc cuti llapan runata Jesús niran: Cay pachapa achquinmi cä. Chaymi Tayta Diosninchipa shungun yarpashanta llapan runata musyachicuycä. Shimïta wiyacur, mana chacajçhu-jinachu juchaçhu cawanquipaj; manchäga achquiçhu-jina alli cawayta tarinquipaj. 13Fariseucunana niran: Alli-tucuycanqui. Yangalla rimaycanqui. 14Chaura Jesús niran: Rimashäta mana çhasquicuptiquisi, rasullanta rimaycä. Pipa maquinçhu cawashätapis, pï caçhamashätapis musyä; jamcunam ichanga mana. Maypita shamushätapis, mayman cuticushätapis mana musyanquichu. 15Jamcuna ñawiqui ricashallanta: Alli, Mana alli ninqui. Pitapis ricapanqui; nuwam ichanga mana. 16Pitapis: Alli, Mana alli niyta munar-imarga, rasun-cajta nishaj. Mana quiquilläpitachu imatapis rurä. Manchäga caçhamaj Papänï yanapäman llapantapis rasun-cajta ricanäpaj. 17Jamcunapaj Moisés isquirbishanpis nin: Ishcaj tistïgu ricaptinraj, rasunpa cashan musyacan. 18Pï cashätapis rasunpa cashan musyacänanpaj quiquïmi niycä. Caçhamaj Papänïpis musyacächin. 19Chaura tapuran: Papäniqui, ¿mayçhütaj caycan? nir. Jesúsna niran: Jamcuna Papänïwanpis, nuwawanpis mana yaçhänacunquichu. Sumaj ricsinacuycaptinchi, Papänï pï cashantapis musyanquiman. 20Jesús llapantapis willapäcuycaran Tayta Diosninchipa wasinçhu, cuyachicuycunata jutunan ñaupallanpi. Llapanpa ricay ñawinçhu willapäcuptinsi Tayta Diosninchi mana camacächiptinraj, Jesústa mana chariranrächu. 21Jananmanpis Jesús niran: Tayta Diosninchi shuntacamanga; jamcunatam ichanga mana. Ashimarsi, mana tarimanquipächu. Juchata aparicushayquipita wañuyta tarinquipaj. 22Chaura mayur Israel runacuna niran: Wañucuriyta yarparçhi: Mana tarimanquipächu niycan, ¿au? 23Jesúsna niran: Jamcuna cay pachaçhu yurish car, shunguyqui munashallanta ruranqui. Janaj pachapita shamush carmi ichanga, Tayta Diosninchipa shungun munashallanta rurä. Jamcuna wañucujlla canqui; nuwam ichanga mana. 24Chaymi nishcaj: Juchayqui aparicushalla wañunqui. Cawachicuj cashäta mana aunirga, wañuyllaman çhayanquipaj. 25Chaura tapuran: ¿Pitaj canqui? nir. Jesúsna niran: Pï cashätapis mayna willashcaj. 26Jucha-sapa cashayquipita sumajraj jurgapäman. Jamcunapita rimäman. Shimïta mana çhasquicuptiquisi, caçhamajpa shiminta wiyashpä llapantapis rasullanta rimä. Payga imatapis rasullanta rimaptin, llapan runata willapä. 27Tayta Diosninchipa maquinçhu cawashanta Jesús tantiyachiptinsi, mayur runacuna mana tantiyacuranchu. 28Chaura Jesús niran: Jugarachimaptinraj, Papänï caçhamashanta tantiyacunquipaj. Chayraj Washäcuj cashäta musyanquipaj. Papänï tantiyachimashallanta rimashäta, shungü munashallanta imatapis mana rimashäta tantiyacunquipaj. 29Paypa maquinçhu cawä. Sumaj ricamar, mana caçharimanchu. Nuwapis shungun munashallanta imatapis rurä. 30Chaynuy niptin, achcaj runa Jesústa çhasquicuran: Taytallau tayta, Washäcujmi canqui nir. 31Shiminta çhasquicuj Israelcunata Jesús niran: Shimïta wiyacur, shungüman tincunqui. Maquïçhümi purinquipaj. 32Çhasquicamaptiqui, jucpa maquinpita jurgushayqui Tayta Diosninchipa maquillançhu purinayquipaj. 33Chaura Jesústa ticrapuran: Auquillunchi Abrahamta quiquin Tayta Diosninchi wamrachacuran. Abrahampa willcan carcaycä; mana jucpa uywayninchu. ¿Imanirtaj: Jucpa maquinpita jurgushayqui nimanqui? nir. 34Jesúsna niran: Sumaj tantiyacunquiman. Pipis juchallaçhu arur, uyway jucpa maquinçhu cawashan-jina juchacachicuj supaypa maquinçhu cawan. 35Uywayga mana wasiyujpa wamranchu. Wamranmi ichanga taytanpa wasinpita imaypis mana llucshinchu. 36Chaymi Tayta Diosninchipa Wawan cashpä washaptij, supaypa maquinçhu mana cawanquipänachu. 37Abrahampa willcan cashayquita musyä. Chaypis shimïta mana çhasquicunquichu. Manchäga wañuchimayta munarcaycanqui. 38Papänï yaçhachimashallanta willapaycaj. Jamcunapis taytayqui yaçhachishushayquillata rurarcaycanqui. 39Chaura niran: Abrahampa willcan carcaycä. Payga taytämi. Jesúsna niran: Rasuypa Abrahampa willcan cashpayqui Abraham-jina cawanquiman. 40Jamcunam ichanga Tayta Diosninchipa shiminta willapaptijsi, wañuchimayta ashircaycanqui. Abraham mana imaypis wañuchicuranchu. 41Taytayquiga jucmi. Taytayqui rurashan-jina rurarcaycanqui. Chaura paycuna niran: Mana jucpa churinchu cä. Tayta Diosninchipa wawanmi carcaycä. 42Jesúsna niran: Tayta Diosninchipa wawan caycar, nuwatapis alli ñawiquipa ricamanquiman. Paymi caçhamasha. Mana shungü munashanta rurarchu puriycä. 43Chaypis upa-tucur, shimïta mana çhasquicunquichu. Tantiyacuyta mana munar, willapashäta mana wiyacunquichu. 44Llapantapis ruranqui supaypa maquinçhu cawar. Paymi taytayqui. Paypa shungun munashallanta imatapis rurarcaycanqui. Taytayqui supayga unaypita-pacha wañuchicuj. Llullacuj. Rasun-caj rimaytapis mana junchu. Llullacuyllata shungun yarpan. Llulla cashpan runacunatapis llullacachin. 45Chaymi shimïta mana çhasquicunquichu. Rasunpa Tayta Diosninchipa shiminta willapaycaj. Paypa shimin rasullanta riman. 46Ima juchatapis mana aparicushcächu. Munar, mä, mayganiquipis ashipämanquiman. Tayta Diosninchipa shiminta willacuptïsi, mana yupachicamanquichu. 47Tayta Diosninchipa wawancuna shiminta cushish wiyacun. Jamcunam ichanga jucpa churin cashpayqui imasi mana jucunquichu. 48Chaura chaynuy niptin, Israel runacuna Jesústa ashllir ushyaran: Samaria runapa churin canqui. Supay pucllacushcashunqui nir. 49Jesúsna niran: Mana pucllacamashachu. Manchäga Papänïta alliman çhuraycä. Jamcunam ichanga pampaman çhuraycämanqui. 50Pitapis mana mañacüchu: Alliman çhuramay nir. Tayta Diosninchim ichanga alliman çhuramänayquita munan. Paymi ima-imata rurashanchitapis jurgapämäshun. 51Sumaj tantiyacunquiman. Shimïta wiyacujcuna wañuyman mana imaypis çhayangachu. 52Chaura runacuna niran: Supay pucllacushcashunqui, ¿au? Auquillunchi Abrahampis, unay willacujcunapis llapanmi wañucuran. Chaypis niycanqui: Shimïta wiyacujcuna wañuyman mana imaypis çhayangachu. 53Auquillunchi Abrahampis, unay willacujcunapis Tayta Diosninchipa shiminta sumaj-sumaj wiyacuran. Chaypis wañuyta tariran. Paycunata apärinayquipaj, ¿pitaj canqui? 54-55 Jesúsna niran: Quiquillä alli-tucuptï, pipis mana alli ricamanmanchu. Papänïmi ichanga alliman çhuraycäman. Paypa maquinçhu cawä. Jamcunam ichanga: Tayta Diosninchita manchapacü nirpis, mana wiyacunquichu. Nuwam ichanga wiyacü. Wiyacü nir rasun-cajta rimaycä. Mana jamcuna-jinachu llullacuycä. 56Auquilluyqui Abraham shamunäta musyar, jatunpa cushicuran. Ricamar, sumaj-sumaj cushicuran. 57Chaura runacuna niran: Pichga çhunca (50) watatapis mana ushyanquirächu. ¿Imanuypataj auquillunchi Abrahamta ricsinquiman caran? 58Jesúsna niran: Sumaj tantiyacunquiman. Abraham manaraj yuriptin, cawaycarä. Cawajmi cä. 59Cawajmi cä niptin, runacuna sajmariyta munaran. Chaypis achcaj runapa çhaupinman yaycur, Jesús illaricäcuran. Tayta Diosninchipa wasinpita aywacuran.


text: 1Chihuasha Jesus japishca runaguna, Judea provinciaibi quiric huauquigunandi uyanaura chi mana-israel runagunahuas cunan Diospa shimita japinaurami nisha cuintashcata. 2Chasna acpi Pedro Capernaun llactamanda llucshisha Jerusalenbi pactamucpi quiric israelguna paita piñasha rimanaura, 3Imangahuata rirangui yanga runagunahuagma pasiangahua nisha. Imangahuata paigunahuan pariu micurangui nisha piñasha tapunaura. 4Tapunaupi Pedro ñaupapundamanda tucuita paihuan pasashcamandapacha cuintangahua callarira, 5Ñáuca Jope llactaibi Dioshuan cuintasha tiyaushcai muscuibicuinta ricurani shuc llachapa piticuintata. Chi llachapa pitita caran pundamanda huatashcata jahuapachamanda ñuca tiyaushcai uraicumuucta ricurani. 6Chi llachapa piti ucui ricurani tucui cai pachai tiyac ima tunu aichagunatas piña aichagunatas, palugunatas, pishcugunatahuas. 7Chimanda shuc shimi rimashca uyarira, Pedro jatari, chi aichagunata japisha huanchisha micui nira. 8Nicpi cutiparani, Mana señor, ima uraspas chi tunu israelguna mana micuna aichagunata mana micushcanichu nisha. 9Ñáuca chasna nicpi Dios jahuapachamanda cuti rimahuara, imatahuas ñuca alichiranimi nicpi yanga man nisha ama yuyaichu nihuara. 10Ñáa quimsa (3) cutin ricuchisha rimashcahuasha tucuita jahuapachama apaitucura. 11Chi urasllata Cesareamanda quimsa (3) ñucahuagma cachamushca runa ñuca tiyaushca huasima pactamunaura. 12Chasna acpi Diospa Samai rimahuara, ama imatas manzhasha rilla paigunahuan nisha nihuara. Caibi tiyauc ñucahuan puric sucta (6) quiric huauquigunandi risha chi Cesarea runahua huasibi yaicuranchi. 13Ñáucanchi yaicugripi chi Cornelio nishca runa casna cuintara, shuc angel paihua huasibi shamusha shayauta ricurani nisha. Chasnallata chi angel rimashca, Jope llactama runagunata cachai ñucata pushangahua nisha. 14Paiga canda camba huasibi tiyaccunandi Diospa quishpina shimita rimangami nisha. 15Chi runa chasna cuintashcahuasha ñuca rimangahua callarishcallai callari uras Diospa Samai ñucanchima shamushcacuintallata paigunahuacpihuas shamura. 16Chasna tucucpi Señor Jesus causaushca uras ñucanchima rimashcata yuyarirani imasna nira, Juan runagunata yacui bautisara, cangunata randi Dios chicanda cungami. Paihua Samaita cangunata bautisashca tucunguichimi nisha Jesus ñucanchima cuintara. 17Chasna acpi ñucanchi Jesusta quiricpi Dios paihua Samaita ñucanchima cura. Chasnallata Dios paigunamahuas cucpi ñucaga Diosta mana jarcanata ushanichu. 18Pedro chasna rimashcata uyasha Jerusalenbi tiyac quiric israelguna mana mas rimanaurachu. Astahuanbas Diosta alabasha rimanaura, Sirtumi tucui mana-israel runaguna actahuas Dios lugarta cushcami paiguna juchata rashcamanda llaquirisha saquisha huiñai causaita charinauchun nisha. 19Ñáaupa uras chi Estebanda huanchishca uraspi, tucui Jesusta quiriccunata turmintachishca tucunaura. Chasna turmintarina shamucpi quiriccuna miticusha shuc llactagunama rinaura, Fenicia partima, Chipre nishca islamahuas, Antioquia nishca llactamahuas rinaura. Chita puriusha Jesus quishpichina shimita camachinaura israel runagunamalla. 20Randi maican Chipre Cirene partigunamanda auc quiriccunaga Antioquia llactaibi pactasha Señor Jesucristo quishpichishcamanda camachinaura tucui runagunata, israelgunatahuas, griego shimita rimaccunatahuas camachinaura. 21Paiguna Señor Jesuspa yuyaita charinaura. Chasna asha camachinaupi ashca runaguna uyasha paiguna ñaupa yanga quirinagunata saquisha Jesusta quirinaura. 22Antioquia llactaibi chasna tucushcata uyasha Jerusalenbi tiyac quiriccuna Bernabeta Antioquia nishca llactama cachanaura. 23Bernabe Antioquia llactama pactasha Dios paigunata ashcata yanapashcata ricusha yapa cushiyara. Paigunata camachisha, Jesusta sinzhita quirichi ama sambayasha catichichu nisha cushiyachira. 24Bernabega shuc ali shungu runa mara, Diospa Samai jundashca alita quiric ara. Pai chasna camachicpi ashca runaguna Jesusta quirinaura. 25Chihuasha Bernabe Tarso nishca llactama rira Saulota mascangahua. Paita tupasha Antioquiama pushamura. 26Paiguna shuc huata intiru chi Antioquia llactai causanaura. Chibi tiyac quiriccunahuan tandarisha ashca runagunata Diospa shimita yachachinaura. Ñáaupallata Antioquia llactaibi Jesucristota quiriccunata shutichishca anaura Cristianos nishca. Chita nin Cristota caticcuna. 27Bernabeguna Antioquia camachina uraspi maican Dios rimashcata pasachiccuna Jerusalenmanda Antioquiama shamunaura. 28Shuc cuti quiriccuna tandariushcai paiguna muntunmanda shuca Agabo nishca runa Diospa Samai rimashcacuinta, huasha imasna tucungaraushcata cuintara. Pai shayarisha, Cai pachaibi ashca raicai tucungaraun rimara. Chasna chi raicai uraspi Claudio nishca romano jatun amu mandasha tiyaushcaimi tucura. 29Pai chasna rimacpi uyasha Antioquiaibi causauc quiriccuna yanapashun nisha caran amu ushashca tuputa Judea provinciaibi tiyauc quiric huauquigunama yanapasha cachashun nisha yuyarinaura. 30Paiguna chasna yuyarishcashinami ranaura. Chi cullquita Judeaibi tiyasha quiriccunata cuirauc rucu nishcagunahua maquibi cungahua Bernabehuan Saulohuanbas cachanaura.


text: 1Yachanchismi kay aycha cuerponchis wasi hina thunikapuqtinqa, hanaq pachapi Diospa wakichipuwasqanchis wasi wiñaypaq kapuwasqanchista, chay wasiqa manan runaq ruwasqanchu. 2Arí, kaypi kawsashaspaqa llakipakushanchismi, hanaq pacha cuerpoyoq-kaytan munaykushanchis. 3Chay cuerpon p'acha hina p'istuykuwasunchis, ahinapin mana q'alallachu kasunchis. 4Chay hinallataqmi aycha cuerpopi kawsashaspaqa llakiq ñit'isqan llakipakushanchis. Manan aycha cuerponchis chinkachiytaqa munasunmanchu, aswanpas hanaq pacha cuerpoyoq kaytan munasunman. Chay hinapin wañuq cuerponchista wiñay kawsay hap'ikapunqa. 5Diosqa chaypaq nisqatapuniñan ruwawarqanchis, Santo Espiritutataq chaskinanchis señal kananpaq qowarqanchis. 6Chaymi mana iskayrayaspa kawsashanchis. Yachanchismi aycha cuerpopi kawsananchiskamaqa, manaraq Señorwan kuskachu kashasqanchista. 7Purishanchisqa Diospi iñispan, manan payta rikusparaqchu. 8Manan iskayrayanchispaschu, aswanmi munasunman kay aycha cuerpomanta t'aqakuyta, hinaspa Señorwan kuska kashayta. 9Chaymi kay cuerpopi kaspapas Señorwan kuska kaspapas Señorllatapuni kusichiyta munashanchis. 10Llapallanchismi Cristoq juzganan qayllapi rikhurisunchis, sapankanchis kawsashaspa allin kaqtapas mana allin kaqtapas ruwasqanchisman hina chaskinanchispaq. 11Chayraykun ñoqaykuqa Señorta manchakuspa runakunata iñichiytapuni munayku, ichaqa Diosmi yachanña imaynachus kasqaykuta, suyakushanitaqmi qankunapas imaynachus kasqaykuta sonqoykichispi yachanaykichista. 12Manan huktawanchu qankunaman reqsichikamuykiku, aswanpas ñoqaykumanta kusikunaykichispaqmi chaykunataqa nimuykiku. Ahinapin qhawarinallapaq hatunchakuq runakunaman kutichiyta atinkichis, paykunaqa manan sonqopi kaqwanchu hatunchakunku. 13Waq'a hina kayku chayqa Diospaqmi kayku, allin yuyayniykupi kayku chaypas qankunapaqmi kayku. 14Cristoq munakuyninpunin kawsayninchispiqa anchata kallpachawanchis, Cristoq ñoqanchisrayku wañusqanta yachaspaqa, yachallanchistaqmi ñawpa kawsayninchispaq llapallanchis wañupusqanchista. 15Llapapaqmi Cristoqa wañurqan, kawsaqkuna amaña paykuna kikinkupaq kawsanankupaq, aswanpas paykunarayku wañuspa kawsarimpuq Cristopaqña kawsanankupaq. 16Chayraykun ñoqaykuqa kunanmanta qhepamanqa manaña pimantapas runa yuyayman hinachu yuyayku, ñawpaqmi Cristomantapas runa yuyayman hina yuyarqayku, kunanqa manañan hinatachu paymantaqa yuyayku. 17Chay hinaqa, pipas Cristowan hukllachasqa kashan chayqa, mosoq kamasqa runañan kapun, ñawpa kaqkunaqa chinkapunñan, tukuy imapas mosoqyachisqañan kapun. 18Tukuy chaykunataqa Diosmi ruwarqan, paymi pay kikinwan Cristoq ruwasqanwan ñoqaykuta allipunachiwarqanku, hinaspa llapa runata paywan allipunachinaykupaq churawarqanku. 19Diosqa Cristopin kasharqan runakunata pay kikinwan allipunachispa, runakunaq huchankunata mana qhawarispalla. Ñoqaykutataq allipunachiy simita willanaykupaq churawarqanku. 20Chay hinaqa, Cristoq rantinpi willanaykupaq churasqan kayku, Diospas ñoqaykuwan valekushasunkichisman hina, Cristoq sutinpin qankunata valekuykiku: Dioswan allipunaychis, nispa. 21Cristoqa manan imapipas huchallikurqanchu, ichaqa ñoqanchis hawan Diosqa Cristoman huchanchista q'epichirqan, ahinapin ñoqanchisqa Cristowan hukllachasqa kaspa Diospa chanin-kayninta chaskinchis.


text: 1Chaynu jinaculculmi allin willacuyta yaćhayächila chay Diospa chuya wasip patyunćhu. Chaymanmi puydï sasirdüticuna, camachicuyta yaćhachicücunaca, prinsipal yaśhacunäwan ćhälälimun. 2Ćhayculmi Jesusta nicuyalcan: “¡¿Mayantucultá cayćhu lulayanqui?! ¡¿Mayantá cayta lulanayquipä ćhulaśhulanqui?!” nil. 3Niptinmi: “Má, ya'actapis nipämay. 4Juan bawtisananpä ¿pitan caćhamula? ¿Dioschun icha nunacunällachun?” nila. 5Niptinmi quiquin-pula ninacücuyalcan: “ ‘Diosmi caćhamula’ niptinchic'a, ‘Chayurá ¿imapïtan-nila mana chalapaculanquichu?’ nilćha nimäśhun. 6Ñatac ‘Nunallam’ niptinchic'a yan'aćh cay nunacunaca lluy tamshällamachwanpis Diospa willacüninpa licayalcal'a” nil. 7Chaynu ninaculculmi: “Manamá yaćhapäcüchu” nin. 8Niptinmi Jesuspis: “Chayurá ya'apis manam mayan caćhamäśhantapis willapäcuśhayquichu” nila. 9Nilculmi tincuchiypa willala cay nil: “Juc nunash ćhaclan juntacta plantacula übacta. Jinalculshi juc nunacunaman partïda uycul calu malcacta achca quillacuna licula. 10Chaypi cusicha timpu ćhämuptinshi juc nunanta partinta apamunanpä caćhamula. Chay nunantash partïdaśhancunaca chalalcälil lluy ma'alcälil jinanllacta cutichipäcula. 11Jinaptinshi juc nunantañatac yapa caćhamun. Chaytapis chaynütacshi palalcälil lluy ma'alcälil mana ima wälactapis umul alälälimun. 12Chaypïtapis yapaläshi juc nunantapis caćhamun. Chaytapis chaynütacshi ma'alcälil lulälälin. 13Chayshi duyñun pinsan: ‘¿Imanäśhätan? Mïjur-ari japallan cuyay chulïta caćhäśhä. Paytá allinpaćh lican'a’ nil. 14“Chaynu chulin ćhämuptinshi partïdaśhan nunacunaca limanacucuyalcan: ‘Cay chulinpäćhá caycuna quïdan'a. Cay tücänin ya'anchicwan quïdananpä wañüchishun’ nil. 15Chayshi ćhaclanpi aysalcul wañülächin. Má ¿chaynu luläläliptin'a chay ćhaclayüca ćhämul ‘allinmi’ nin'achun ampá? 16Aśhwanpa lilculmá chay nunacunäta wañulcachil juccunaman ćhaclanta uycun'a” nila. Chay nishanta uyalilcälilmi: “¡Imaypis manaćh chay'a pasanmanchu!” nipäcula. 17Niptinmi allinta licapaycul nila: “¿Diospa shiminćhu nishancäta manachun tantiapäcunqui, imatá? Chayćhümari niyan: ‘Wasi luläcuna jalutacuśhan lumim mas allin puydï chaläninmanlä muyüñä. 18Jinaman pipis chay lumiman ćhäcá, quićhacacülun'am. Ñatac chay lumica mayanpa janäninmanpis ćhaptin'a lluymi ñutucacülun'a’ nil” nin. 19Niptinmi puydï sasirdüticunäwan yaćhachicücunaca paypi nishanta lluy tantiacalcälil Jesusta chalachiyta munapäculpis achca-achca nunäta manchalil liculcäla. 20Chaynu mana atipacalcälilmi caynüta ninaculcäla: “Mïjur-ari allin nunaman muyütuculcul jucnin nunanchic quiquinpa limayllanwan palpuchinanpä lichun. Jinaptinćha Roma puydïninpa maquinman ćhulaycuśhun” nil. 21Chaymi lïcunaca ćhaycul: “Yaćhachicü taytáy, tantiapäcümi rasuncälla amćhu caśhanta. Manamá pimanpis śhalcuyanquichu. Aśhwanpa Diosninchic munaśhannu rasuncällactam yaćhachinqui. 22Chayurá má, niycälillämay ¿ Roma gubirnuman alcabälacta unapä Tayta Dios awninchun icha manachun?” nil. 23Niptinmi Jesus achäqui ashiyninwan caśhanta yaćhalcul nila: 24“¿Imapïtan imamanpis palpuchiyta munapämanqui? Má, licachimay juc illayniquita” nil. Chaynu uycuptinmi tapula: “¿Pitan cay illaycäćhu cayan? ¿Pip śhutintan cayćhu limayan?” nil. Niptinmi: “Romap Puydï Mandacünin Cesarpam” nila. 25Niptinmi: “Chayurá Cesarpa cäcätá payman-ari uycäliy. Diospa cäcätá Diosmantac-ari uycäliy” nila. 26Chaynu nunacunap ñawpäninćhu mana imamanpis palpuchiyta atipalmi licapayllaman camälälila. 27Chaypïtam wañücuna śhalcamunanman mana quiripäcü saduseocunaca śhapämula. 28Paycunam Jesusta: “Yaćhachicü taytay, Moisespa camachicuyninćhümi niñä: ‘Juc wayapa mana chuliyu ima wañucuptin'a cäsu canmi wanücäpa śhullcanwan biudaca casaracul punta wayapanpa milayninta śhalcachinanpä’ nil. 29Chaynu captin'a, ¿imanuytan chayurá cay canman? Unayshi anćhish wawi-caśha capäcula. Chayshi mayurca walmiculcul mana chuliyu ima wañucula. 30Jinaptinshi śhullcanwan yapacüla chay japanyäśhaca. Chaypïtash chaypis chaynütac wañucun mana chuliyu. 31Jinaptinshi chay ipa atïninwan yapacüluptin chaypis mana chuliyütac wañucun. Chaynüllash cay anćhishnintin wawi-caśha chay walmillawan cuscälälil mana chuliyu llapanpis wañuculcan. 32Jinaman'a chay walmipis wañucuntac. 33Canan nipämay: Śhalcamunan muyuncäćhu ¿mayanninpa walmintá can'a anćhishnintinwan casaracuśha cayaptin'a?” nin. 34Niptinmi Jesus nila: “Chaynu walmichacuycuná cay allpällaćhu cawsäcunapämi. 35Ñatac Diospa lädunman ayaśhancunacá manañam chaycunacta lisin'achu. Nïtac anjilcunanüpis imaypis wañun'añachu. Paycuná cawsä bïdaman pasaśhanpïmi Diospa chulinña cayalcan. 37“Ñatac chay wañücuna śhalcamunanpïtá Moisespis tantiachilamari. ¿Manachun yalpanqui jaćhäćhu nina waläcäpi Diosninchic Moisesta ayalcul imanishantapis? Chayćhümi niyan: ‘Ya'am Abrahampa, Isaacpa, Jacobpa alawayalcäśhan Diosnin cayá’ nil. 38Chayurá Diospá manam chincacü wañucücuna canchu; sinu'a cawsä nunallamari” nila. 39Niptinmi camachicuyta waquin yaćhachicücunaca nipäcula: “Taytáy, allintam chaytá nïlunqui” nil. 40Chaynu Jesus niptinmi manaña mayanpis mastá tapućhaculcälañachu. 41Chaypïtam Jesus nila: “¿Imapïtatan ‘Salbacücá Mandacü Davidpa milayninmi cayan’ nil niyalcan? 42Milayllan cayaptin'a, ¿imanuypatan quiquin David ‘Duyñú’ niyanman Diostanuylä canpis chay Salmos librunćhu? Chayćhümi ‘Diosninchicmi munayniyu Duyñüta nin: “Cay-lädulläman taycaycamuy ćhïnishüniquicunäta maquiquiman ćhulaycamunäcama wiñay simpri uyshuycälishunayquipä” niyan.’ “Chayurá ¿imanuypatan milaynillan canman?” nin. 45Chay nishanta llapa nunapis uyaliyalcaptinmi yaćhapacünincunacta nila: 46“Yan'al-lätac amcunapis cay yaćhachicücunäta atiyalcächinquiman. Paycunamá allinnin müdanacunawan müdaculcan läsacunäćhu nunacuna rispitänan-layculla. Jinalmi aśhta juntunacuna wasicunaćhüpis fistacunaćhüpis allinninpa täcunancunamanlä täcuytapis wañupaculcan. 47Japanyäśha walmicunap wasincunacta waycayalcalpis cäran cañälämi allinpa licachiculcänallanwan mana camacaycütalä Tayta Diosta mañacuyalcänanpä canpis. Caycunapïmá mas mas mućhuycachisha capäcun'a” nila.


text: 1Jesusga näcirura Belén marcachrümi Herodes nipäcungan Judea nacionchru rey cayaptin. Chauraga cieluchrüshi juc goyllar ricacarura. Chayta ricapururshi goyllarcunawan tantiag runacunaga inti yargamunan lädu caru marcapita chrarärimun Jerusalenman. 2Chauraga Rey Herodesman chrarärimurga tapucarärin cay nirmi: “¿Maychrütag cayan chay Israel casta runacunapa reynin cananpag näcisha wamra? Marcäcunachrümi ricapusha capäcü paypa goyllarninta. Chaymi aywararcayämü alawapäcunäpag”. 3Nipäcugta mayaruptinga, chay Herodespaga manam imanänansi yachracarachu. Chaynuymi ricacarärira Jerusalenchru lapan mayagcunas. 4Chauraga sacerdöticunapa mandagnincunatawan Moisés isquirbinganpita yachrachigcunata gayarcachimurmi tapurun: “¿Maychrütag näcinan cara ‘Salvacugtam cachramushag’ Dios ningan?” 5Chaynuy tapuptin paycunaga cay nirärinmi: “Judea ningan Belén marcachrümi. Diospa willacugnin isquirbinganchru cay niyanmi: 6‘Gam Belén, manam ichiclapag ricashachu canqui Judeachru marcacunapita. Gampita juc mandagmi yargamunga uysha michig runanuysi Israel runacunata ricananpag’ ”. 7Chaynuy nigta mayarur Rey Herodesga goyllarcunapita tantiag runacunatam pacaylapa gayarachin. Jinarcurmi chraräriptin shumag musyananpag tapurun: “¿Imaynuytag chay goyllarta ricapapäcuray?” nir. 8Nä willaparäriptinga Belenta aywapäcunanpagmi cachrarun “Aywapäcuy wamra ashig. Tarirurga cutipäcamuy willapäcamänaypag nogas alawag aywanäpag” nir. 9Chaynuypa rey niruptinga aywacurcaram. Nätan chay aywapäcuptin goyllarga aywara naupancunatam. Nä wamra wichanninman chrarur chay goyllarga nä manam masta cuyurachu. 10Chaura pachalanchru chay goyllar cayagta ricaparärirga aliscam cushicarärira. 11Nä wayiman yaycarärirga ricarärin wamrata maman Mariatawan cayagtam. Jinarcurmi naupanman gongorpacayärir wamrata alawarärin cushisha. Chaypitaga apapäcungantam gorärin öruta, inciensuta, ‘mirra’ ningan alisca chranin välig perfümita. 12Chaura chay runacunataga sueñuyninchrümi Diosga willarunag mana Herodespa cutipäcunanpag. Chauraga marcanta cuticurcänag juclä camiñupam. 13Goyllarwan tantiagcuna nä cuticurcaptinga, Munayniyog Diospa angelninmi Josëta sueñuyninchru cay nirun: “¡Jucla sharcuy! Aywacuy Egiptota, wamrata mamantinta pushacurcur. Chaychru camunqui cutimuy ningagcamam. Herodesga wamrata ashinga wanuchinanpagmi”. 14Niruptinga chayüram Josëga sharcurun. Chauraga wamrata mamanta pushacurcurmi pagaspa aywacun Egiptota. 15Chaychru yachrapäcamusha Herodes wanungancamam. Chaynuy cara Munayniyog Dios unay willacugninwan “Churïta Egiptopitam gayamusha cä” ningan ruracänanpagmi. 16Chay goyllarwan tantiagcuna jucläpa cutipäcunganta Herodes nä musyarurga aliscam piñäcurura. Chaura chay goyllarwan tantiagcuna willanganta yuparcurmi cachrarun Belenta, jinaman muyuragninchru yachrag runacunapa olgo wamrancunata wanuchipäcamunanpag. Chauraga ishcay watayogpita iñashacamam lapanta wanurärichin. 17Chaynuy ruracara Diospa unay willacugnin Jeremías 18“Ramá marcachrümi mayacasha alisca gapachracungan, alisca wagangan, alisca laquicungan. Raquelmi wamrancunapita alisca juyupa waganag. Payga ama wagaychu nircayaptinsi, manam upälayta munanchu chay wanusha wamrancunapita” ningan ruracänanpagmi. 19Chaypitam Egiptochru José yachrayaptin, Herodesga wanurun. Chaylam Munayniyog Diospa angelnin sueñuyninchru Josëta cay nirun: 20“José, canan Israel castaycunacagta cuticuy wamrata mamantinta pushacurcur. Wamrata wanuchiy munagcuna nämi wanurärin”. 21Niruptin Josëga chayüram Israel castancunacagta cutimura, wamrata mamantinta pushacurcur. 22Chaura Judeachru Herodespa churin ‘Arquelao’ jutiyog taytanpa trucan mandayanganta musyarurmi, Josëga Judeaman chrayta mancharirun. Chauraga sueñuyninchru willachisha carga ‘Galilea’ ninganta aywacura. 23Nä Galileaman chrarurga aywacura Nazaret marcatam yachrag. Chaynuy ruracara Diospa unay willacugnincuna “Nazareno runa nisham canga” nipäcungan ruracänanpagmi.


text: 1Ajinata cielota, kay pachatapis, chaypi kajkunatawan Dios ruwayta tukorqa. 2Qanchis kaj p'unchaypi, Diospa tukuy ima ruwanasnin tukusqaña kajtin, Pay samarikorqa. 3Chaymanta qanchis kaj p'unchayta Dios bendecerqa, churarqataj samarikuna p'unchayta, imaraykuchus Pay chay p'unchaypi samarikorqa tukuy imata ruwasqanmanta. 4Chaymin cieloj qallarikuynin, kay pachaj qallarikuynintaj. Maypachachus Dios ruwarqa cielotawan, kay pachatawan chaypacha, 5manaraj ni ima sach'apis karqachu, nitaj ima q'omer qhorapis jallp'api wiñarqarajchu, imaraykuchus Tata Dios manaraj parachimorqarajchu jallp'a pataman, nitaj pipis karqarajchu jallp'ata llank'anampaj. 6Chaywampis Diosqa wawsita chhullata jina pampamanta llojsichimorqa, chaywantaj jallp'ata joq'ocharqa. 7Chantá Tata Diosqa runata ruwarqa ñut'u jallp'amanta, senqanmantaj kawsay samayta samaykorqa. Ajinamanta runaqa kawsayta qallarerqa. 8Tata Dios uj qhallallaj huertata Edenpi ruwarqa inti llojsimuynejpi, chaymantaj churarqa chay runa ruwasqanta. 9Chay huertapi Tata Dios wiñacherqa tukuy laya sumaj sach'asta poqoyninta mikhunapaj. Huerta chawpipi wiñachillarqataj kawsay sach'ata, jinallataj allin kajta mana allin kajta yachanamanta sach'atapis. 10Huertata qarpanapaj kikin Edenmanta uj mayu llojserqa, chaymantataj tawa mayusman t'aqakorqa. 11Ñawpaj kaj mayoj sutin karqa Pisón. Chayqa muyuykushan Havila jallp'aj muyuyninta, chaypitaj qori tiyan. 12Chay jallp'api kaj qoreqa sumaj karqa. Chaypi kallarqataj sumajta q'apashaj sach'a waqaywan, ónice valorniyoj rumiwan. 13Iskay kaj mayoj sutenqa Gihón karqa, chaytaj muyuykushan tukuy Cus jallp'ata. 14Kinsa kaj mayoj sutenqa Tigris karqa, chaytaj muyuykushan Asiriaj inti llojsimuyninnejta. Tawa kaj mayoj sutintaj Éufrates karqa. 15Tata Diosqa runa ruwasqanta Edén huertaman churarqa llank'anampaj, qhawanampajtaj. 16Chaymanta Tata Diosqa kamacherqa runata: Huertapi tukuynin kaj sach'asmanta mikhullanki. 17Allin kajta mana allin kajta yachanamanta sach'aj poqoynillanta amapuni mikhunkichu. Chay sach'aj poqoynintachus mikhunki chayqa, wañunki, nispa. 18Tata Diosqa nillarqataj: Mana allinchu runaqa sapallan kanan. Paywan kanampaj, uj yanapajta ruwapusaj, nispa. 19Tata Dios ruwasqa jallp'amanta tukuy laya monte animalesta, tukuy laya p'isqostawan. Jinaspataj runaman qhaterqa, sapa ujta sutichanampaj. Chay runaj sutichasqasninwantaj sapa uj kashanku. 20Runataj sapa uj animalesta sutichararqa: Monte animalesta, phawajkunata, uywasta ima. Chaywampis mana tarikorqachu payta yanapajqa. 21Jinapi Tata Diosqa runata sinch'ita puñurpayacherqa, chaykamataj ujnin wajtanninta orqhorqa. Jinaspari, aychallanwantaj k'askaykuchiporqa. 22Chantá Tata Diosqa runaj wajtanninta orqhosqanmanta uj warmita ruwarqa, jinaspataj runaman pusamorqa. 23Qhareqa payta qhawarispa, nerqa: Kayqa kikin tulluymanta, kikin aychaymanta, kaypa sutintaj kanqa warmi, imaraykuchus Diosqa payta qharimanta ruwasqa, nispa. 24Chayrayku qhareqa tatanta mamantawan saqenqa, warminwantaj ujchakonqa, iskayninkutaj uj runa jinalla kanqanku. 25Chaypacha qhariwarmi q'alaslla kasharqanku, manataj p'enqakorqankuchu ajina kasqankumanta.


text: 1Saypita Derbe y Listra marcacunaman Pabluwan Silas chäyargan. Listra marcachömi Timoteuwan reguinacuyargan. Timoteupa taytan mana Israel runa captinpis mamanga Israel warmimi cargan. Saynöpis Timoteupa mamanga Jesucristuta chasquicushmi cargan. 2Listra y Iconio marcacunacho tag waugui-panicuna lapanpis parlayargan Timoteo ali magta cashganta. 3Timoteupa taytan mana Israel runa captinmi Israel runacuna musyayargan Timoteupa cuerpun mana señalash cashganta. Saymi walquinanpä Pablo pushayta munar Israel runacuna mana jamuräyänanpä Timoteupa cuerpunta señalasergan. 4Saypita quimsanna marcan marcan aywayargan Jesucristupa wilacuyninta wilacuraycar. Marcan marcan charmi apostolcuna y mayor wauguicuna apasiyashgan cartata liyipashpan waugui-panicunata shacyäsergan cartacho guelgashgannöla lapantapis cumpliyänanpä. 5Sayno tantyasiyaptinmi waugui-panicuna yupa cushicuyargan. Saymi waran waran runacuna Jesusta chasquicuyargan. 6Saypitami Pablo walquegnincunawan Asia provinciaman aywayta munayargan Jesucristupa ali wilacuyninta wilacuyänanpä. Sayno yarpaptinpis Santu Espíritu manami saypa aywayänanta munargansu. Saynami Frigia y Galacia provinciacunacho cag marcacunaman chaycuyashpan Jesucristupa wilacuyninta wilacuyargan. 7Misia provinciaman chaycurnami aywayta yarpäyargan Bitinia provinciapa. Saychöpis Santu Espíritu manami munargansu saypa aywayänanta. 8Misia provinciapa päsarmi chäyargan Troas marcaman. 9Saychönami sueñuynincho Pablo ricargan Macedonia provinciapita juc runa gayacaycämogta: “Cayman simpaycalämuy nogacunata yanapäyämänayquipä, taytay” nir. 10Pablo sayno ricashganta wilayämaptinmi tantyayargä say marcacunamanpis wilacuyninta chäsiyänäpä Tayta Dios munashganta. Saymi jucla puestucuyargä Macedoniaman aywayänäpä. 11Troas marcapita büquiwan aywar chäyargä Samotracia islaman. Saypita waraynin junagrämi chäyargä Neápolis marcaman. 12Saypitana Macedonia provinciaman aywar chäyargä Filipos marcamanpis. Say marcaga cargan Roma runacuna täyashgan marcami. Say marcachömi nogacuna juc ishcay junag goyäyargärä. 13Saycho goyarmi yarpäyargä Tayta Diosninsita manacuyänanpä Israel runacuna sábado jamay junag captin mayu cuchuncho shuntacäyashganta. Sayman aywarmi tariyargä shuntacash caycag warmicunata. Paycunatami Jesucristupa ali wilacuyninta wilapäyargä. 14Say warmicunawanmi caycänä Tayta Diosninsiman yäracog Lidia jutiyog warmipis. Payga Tiatira marcapita carmi morädo fïnu tëlacunata ranticog. Jesucristo salvamagninsi cashganta Pablo wilapaptinmi Lidia shumag tantyacur Jesucristuta chasquicorgan. Sayno chasquicunanpäga Tayta Diosninsimi payta tantyasergan. 15Saypita Lidiapa castancunapis Jesucristuta chasquicuyaptinmi paycunata bautizayargä. Nircurnami nogacunata Lidia ruwacayämargan: “Nogapis Jesucristuta chasquicushgana caycaptëga wayëman aywayculäshun, taytay, saycho goyäpäyämänayquipä” nir. Sayno niyämaptinmi posädacuyargä paypa wayinchöna. 16Juc cutimi Diosta manacuyänäpä cagman aywaycashgächo tincuyargä supaypa munayninwan adivinag jipashwan. Say jipash adivinaptinmi patronnincuna asca guellayta gänayargan. 17Say jipashmi nogacunata gatiräyämargan: “¡Cay runacunaga munayyog Tayta Dios munashganno cawagmi! ¡Paycunami gamcunata tantyasiyäshunquipä imano salvacuyänayquipä cashgantapis!” nir. 18Sayno waran waran büllata rurar gatiräyämaptinmi Pablo rabiacushpan jipashcho caycag supayta nergan: “¡Jesucristupa jutinchömi gamta gargö cay jipashpita yargunayquipä!” Sayno niptinmi jinan höra say jipashpita supay yargorgan. 19Saymi say jipashpa patronnincuna guellayta mana gänayänanpä captinna prësu sariyargan Pablutawan Silasta. Nircurna autoridäcunaman apayargan pläzacho lapan runacunapa naupancho juzgayänanpä. 20Autoridäcunaman apayaptinmi asca runacunapis paycunata gatiräyargan. Chaycasirmi Pabluta tumpayashpan niyargan: “Cay Israel runacunami marcansicho yachaycäsin Israel runacunapa costumbrincunata rurayänanpä. Nogansega Roma runa cashpansi manami say costumbricunataga chasquipashwansu. Sayno yachasiptinmi runacuna yupa rabiash caycäyan.” Sayno niyaptinmi saycho caycag runacunapis paycunapa contran sharcuyargan. Saymi autoridäcunapis Pablupa y Silaspa janan cag mödananta logtirir yupa wirusiyargan. 23Sayno wirurcasirnami paycunata carcilman wichgasiyargan. Nircurna prësucuna cuidag runata nergan: “Mana gueshpiyänanpä paycunata seguro llävinqui.” 24Sayno niyaptinmi wichgargan más ruri cag calapösuman. Nircurmi chaquincunata “cëpo” nishgan racta tablapa ishcay uchcuncunaman jatergan mana yargunanpä. 25Saypita pulan pagasno caycaptinmi Pabluwan Silas Tayta Diosninsita manacurir cantayargan. Sayno cantayashgantaga waquin cag prësucunapis wiyayarganmi. 26Sayno cantaycäyaptinmi elagpita yupa pasa sucsucyar carcilta cuyusergan. Saynöpis lapan puncucuna jucla quichacäcorgan y prësucuna wataräyashgan cadinacunapis pascacäcuyargan. 27Saymi prësucunata cuidag runapis pasa sucsucyaptin riccharcamunanpäga puncucuna quichacash caycäyargan. Saymi prësucuna gueshpicuyashganta yarpar espädanta jorgurir quiquin wanusicuyta munargan. 28Sayno wanusicuyta munaptinmi Pablo fuertipa nergan: “¡Ama wanusicuysu! ¡Caycho lapämi caycäyä!” 29Saymi prësucunata cuidag runaga acsicurcur carcilman cörrila yaycorgan. Pabluwan Silas caycäyashganman chaycur sucsucyashpan puntanman gongurpacuycorgan. 30Nircurna carcilpita paycunata jorgurir taporgan: “¿Imatarä ruräman salvacunäpä, taytacuna?” nir. 31Sayno tapuptinmi Pabluwan Silas niyargan: “Señor Jesucristuta chasquicuy. Sayno chasquicurmi gam salvacunquipä. Gam chasquicuptiquega wayiquicho tagcunapis chasquicuyashpan salvacuyangapämi.” 32Nircurnami say runata y wayincho caycagcunatapis tantyasergan Jesucristupa ali wilacuyninta. 33Saymi prësucunata cuidag runaga Pablutawan Silasta jampergan garanpis pashtagpä runacuna wiruyashganta. Nircurnami Jesucristuta chasquicushpan paypis y wayincho tagcunapis jucla bautizacuyargan. 34Saypita wayinman pushaycur micuyta garargan. Jesucristuta chasquicur Tayta Diosninsiman yäracuyashpanmi wayincho tagcunawan yupa cushicuyargan. 35Waraynin tutanami autoridäcuna wardiacunata cachayargan prësucuna cuidag runaman, Pablutawan Silasta cacharinanpä. 36Saymi prësucunata cuidag runa Pabluta wilargan: “Autoridäcuna wilacasiyämush gamcunata cacharinäpämi. Cananga aywacuyanquinashi” nir. 37Saymi wardiacunata Pablo nergan: “Roma runa caycaptëpis lapanpa naupancho mana tapupämaylapa nogacunata wirusiyämash. Sayno mana tapupämaylapami cay carcilman wichgasiyämash. ¿Sayno wirurcasimarcu carcilpita pacaylapa gargasimayta munaycäyan? ¡Quiquincunarä shayämusun caypita jorgayämänanpä!” 38Sayno niptinmi wardiacuna autoridäcunaman cutiycuyashpan wilayargan Pabluwan Silas Roma runacuna cayashganta. Sayta musyaycurmi autoridäcuna mansariyashpan aywayargan Pabluwan Silas wichgaraycashgan cagman. Chaycurnami niyargan: “Roma runa cashgayquita mana musyarmi castigasiyashcä, taytay. Sayno castigasiyashgäpita perdonaycayälämay.” Nircurnami carcilpita jorgurir paycunata autoridäcuna ruwacuyargan say marcapita aywacuyänanpä. 40Saypitanami Pabluwan Silas aywayargan Lidiapa wayinman. Saychömi waugui-panicunata shacyäsergan Tayta Diosman imaypis yäracuyänanpä. Nircurnami Filipos marcapita aywacuyargan.


text: 1Hermanosníy, qankunamanta ama ashkhachu iglesiapi yachachejkuna kaychej, imaraykuchus yachankichej jina, juiciopi aswan juchachasqa kasunchej. 2Tukuyninchej ashkha kutita pantanchej. Pichus parlasqampi mana pantajqa, chaymá Cristopi sumaj wiñasqa runaqa, atillanmantaj tukuy cuerponwan kasuchikuyta. 3Noqanchejqa caballojpa siminman frenota churanchej, chaywan kasuchikunanchejpaj, chay frenollawantaj atinchej caballota mayllamampis q'ewiyta. 4Barcostapis reparallaychejtaj: Chay jina jatuchaj kanankupaj, sinch'i wayraj apaykachasqan kaspapis, uj juch'uy timón nisqa k'aspillawan runaqa chay barcota q'ewin, maymanchus munasqanman purichispa. 5Ajinallataj qallupis juch'uysitu kaspapis, may jatun kasqanta yuyakun. Uj chhikan ninaqa may jatun sach'a montetapis ruphaykuyta atin. 6Qallurí uj nina jina, sajra imaswan junt'asqataj. Qalloqa cuerpojta kaspa, tukuy cuerpota ch'ichichan. Runaj tukuy kawsayninta ninawan jina ruphaykun, chay ninataj ukhu pachaj ninanwan jap'ichisqa kashan. 7Runaqa atin tukuy laya sajra animalesta mansuyachiyta: K'ita animalesta, p'isqosta, pampapi qhatatakoj animalesta, yakupi kawsakoj animalesta ima. 8Runaj qalluntatajrí mana pipis mansuyachiyta atinchu, imaraykuchus chayqa uj sajra mana mansuyachiy atina, wañuchej venenowan junt'a. 9Kay qallunchejwan yupaychanchej Señorninchej Dios Tatata. Chayllawantaj maldecinchej runa masisninchejta, pikunachus Diospa rijch'ayninman jina ruwasqa kanku, chaykunata. 10Uj simillamanta llojsin Diosta yupaychanas, runasta maldecinaspis. Hermanosníy, chayqa mana jinachu kanan tiyan. 11Uj juturillamanta llojsinmanchu misk'i yaku, k'ara yakupis? 12Hermanosníy, atinmanchu higo sach'aqa aceitunasta poqoyta, chayrí uva sach'apis higosta poqoyta? Ajinaqa manallataj atinmanchu uj juturillamanta llojsiyta k'ara yaku, misk'i yakuwan. 13Sichus qankunamanta mayqellampis yachayniyoj kanman chayqa, yachayninta rikuchichun sumaj kawsayninwan, llamp'u sonqo yachaypi ruwasqasninwan ima. 14Chayrí, qhawanakupichus, churanakupichus sonqoykichej kashan chayqa, ama jatunchakuychejchu, nitaj cheqa kajpa contranta llullakuychejchu. 15Chay yachayqa mana Diosmantachu jamun, astawanqa kay pachallamanta, aychaj munayninmanta, Kuraj Supaymanta ima. 16Maypichá qhawanaku tiyan, churanakupis, chaypeqa tukuy imaymana ch'ajwa tiyan, sajra ruwaykunataj. 17Diosmanta jamoj yachayrí kay jina: Llimphu, allin kawsayta apamoj, k'acha, khuyakuywan junt'asqa, sumaj poqoyniyoj, mana wajkunallaman kutisqachu, manataj puraj uyachu. 18Pikunachus runapura allin kawsayta mask'ajkunaqa chay allin kawsayta tarpunku mujuta jina, cheqan kajtataj poqoyta jina tarinku.


text: 1Qanchiskaq sellosqata Cordero kichariqtintaq, hanaq pachapi kuskan horata hina ch'inyay karqan. 2Chaymantataq Diospa ñawpaqenpi sayashaq qanchis angelkunata rikurqani, paykunamanmi qanchis trompetakunata qorqan. 3Chay qhepatataq wak ángel hamurqan qorimanta incienso q'apachinayoq, hinaspa altarpa ñawpaqenpi sayaykurqan. Askha inciensotataq payman qorqan, Diospi llapa iñiqkunaq mañakuyninkutawan kuskata kamachikuy tiyanaq ñawpaqenpi kashaq qori altar patapi haywananpaq. 4Incienso q'apaytaq Diospi iñiqkunaq mañakuyninkupiwan kuska angelpa makinmanta Diospa ñawpaqenman wicharqan. 5Chaymantataq angelqa incienso q'apachinata hap'ispa, altarpi sansata chayman hunt'achirqan, hinaspa kay pachaman chayta wikch'uykamurqan, hinan chikchi q'aqyaqeykuna, kunununuykuna, lliphllikiykuna, pacha chhaphchikuykunapiwan karqan. 6Trompetayoqkama qanchis angelkunataq tocanankupaq wakichikurqanku. 7Ñawpaqkaq angelmi trompetata tocarqan, hinan chikchiqa ninawan yawarwan chhaqrusqa kay pachaman kallpawan chayamurqan, chaymi ruphaykurqan kay pachaq kinsakaq t'aqanta, sach'akunaq kinsakaq t'aqanta, llapa q'achukunaq kinsakaq t'aqantawan. 8Iskaykaq angelmi trompetata tocarqan, hinan ninawan rawrashaq hatun orqo hina lamar-qochaman wikch'uykusqa karqan, chaymi lamar-qochaq kinsakaq t'aqanqa yawarman tukurqan. 9Hinan lamar-qochapi kawsaq animalkunamanta kinsakaq t'aqan wañurqan, hinallataqmi barcokunamanta kinsakaq t'aqanpas chhallukapurqan. 10Kinsakaq angelmi trompetata tocarqan, hinan hanaq pachamanta huk hatun ch'aska urmaykamurqan nina k'anchay hina rawrakuspa, hinaspan urmaykamurqan mayukunaq pukyukunaq kinsakaq t'aqanman. 11Chay ch'askaq sutinmi “Ajenjo” nisqa kasqa, hinan llapa unuq kinsakaq t'aqan ajenjo hina hayaman tukupurqan, chaymi askha runakuna chay unuwan wañurarqanku haya kasqanrayku. 12Tawakaq angelmi trompetata tocarqan, hinan intiq kinsakaq t'aqan, killaq kinsakaq t'aqan, ch'askakunaq kinsakaq t'aqanpas k'irisqa karqan, chaymi chaykunaq kinsakaq t'aqan tutayapurqan, tutaqpas p'unchaypapas kinsakaq t'aqan mana k'anchayniyoq kapurqan. 13Chaymantataq qhawarirqani, hinaspa hanaq pacha chawpinta huk anka phalashaqta rikurqani, paymi kunkayoqta waqyakurqan: ¡Ay, ay, imaynaraqmi, hayk'aynaraqmi kankichis hallp'a pachapi tiyaqkuna! ¡Imanankichismi, chay kinsa angelkunaraqmi trompetankuta tocananku kashan! nispa.


text:
Kamanti distritu
Kamanti distritu (kastilla simipi: Distrito de Camanti) nisqaqa huk distritum Piruw mama llaqtapi, Qispiqanchi pruwinsyapi, Qusqu suyupi. Uma llaqtanqa Chunka Pichqayuq Waranqa llaqtam.
Allpa saywachi[llamk'apuy | pukyuta llamk'apuy]
Runakuna[llamk'apuy | pukyuta llamk'apuy]
Distritupiqa Amarakaeri runakunam tiyanku.
Simikuna[llamk'apuy | pukyuta llamk'apuy]
/1 Rimaqkuna: 5 / 5+ wata
/2 Indihina simi: qhichwa simi, aymara simi, ashaninka simi icha huk indihina simi (mana hawa simi)
Pukyu: [1]


text: 1Wawqe-panillaykuna, qamkunaqa allintam kamachikuykunamanta yachankichik, yachasqaykichikman hinaqa huk runaqa kawsanankamallam kamachikuykunataqa kasukun. 2Huk casada warmipas qosan kawsaptinqa leypa kamachikuyninman hinam payta mana saqenmanchu. Qosan wañukuptinmi ichaqa chay leytaqa manaña kasunanchu. 3Qosan kawsachkaptinraq huk runawan tupakuruspaqa huchallikuchkanmi. Qosan wañukuptinmi ichaqa chay casada kasqan leymanta libreña rikurirun, hukwan yapakuspapas manañam huchallikunchu. 4Chaynamá wawqe-panillaykuna, Cristopa cuerponpi wañusqa hinaña kachkaspaqa leytaqa manañam kasunanchikchu. Hukpa makinmanñam pasarunchik Diospa kawsarichisqan Cristopaña kananchikpaq hinaspa Diosllataña servinanchikpaq. 5Runapa munasqallanman hina kawsaspaqa kamachikuykunata yachaspam huchallikuyta aswanraq munarqanchik. Chaynapim wañuyllapaq karqanchik. 6Kunanmi ichaqa libreña kachkanchik munaychakuwaqninchik kamachikuykunamanta wañusqa hinaña kaspanchik. Mosoqña kaspanchikmi Diosta servisun Chuya Espirituman hina, manam ñawpaq qellqasqa kamachikuykunaman hinañachu. 7Hinaptinqa ¿imanisuntaq? ¿Huchachum leyqa? ¡Manapunim! Ley mana kaptinqa manachá yachaymanchu karqa imam huchallikuy kasqanta. Manachá yachaymanchu karqa runapa imanpas munapayayqa hucha kasqanta: “Amam munapayankichu” nispa ley mana niptinqa. 8Huchallikuymi kamachikuykuna kasqanrayku millay munapayaykunata sonqoypi hatarirachin. Kamachikuykuna mana kaptinqa huchaqa wañusqa hinam karqa. 9Ñawpaqtaqa kawsarqani manam leyman hinachu. Kamachikuykuna rikuriramuptinmi ichaqa hucha kawsarirurqa chaymi huchayoq kasqayta yachakuruspay wañuypaqña kasqayta yacharqani. 10Chaynamá allin kawsanaypaq pusawaqniy kamachikuyqa wañuyman pusawasqanta musyakuruni. 11Huchallikuymi kamachikuy kasqanrayku engañawarqa hinaspam wañuyman apawarqa. 12Chaywanpas leyqa Diospa qosqan kaspam allinpuni. Sapa kamachikuyqa Diosmanta kasqanraykum allinpuni kasukunanchikpaq. 13Hinaptinqa ¿chayna allin kamachikuychum wañuyman aparuwan? ¡Manapunim! Huchallikuymi chay allin kaqwanraq wañuymanqa aparuwan hinaptinmi imam hucha kasqanta yacharuni. Chaynapim kamachikuykunaqa yachachiwanchik huchallikuyqa llumpay mana allin kasqanta. 14Yachasqanchik hinam kamachikuykunaqa Diosmanta. Ñoqam ichaqa runalla kaspay lliw runakuna hina huchapa munaychakusqan kani. 15Kikiypunim mana entiendekunichu. ¡Imachá kay pasawanpas! Imapas allin kaqtam rurayta munani ichaqa manam atinichu. Cheqnisqay mana ruray munasqaytaraqmi rurani. 16Mana munasqayta ruraspaymi nini: “Kamachikuykunaqa allinmi” nispay. 17Chaynaqa manam ñoqañachu mana allintaqa rurani aswanqa ñoqapi kaq hucham rurachiwan. 18Allin rurayta munaspaypas manam atinichu chaymi yachani allin rurayqa sonqoypi mana kasqanta. 19Allintaqa manam ruranichu munaspaypas aswanqa mana munachkaspaypas mana allinllatam rurani. 20Chaynaqa mana munasqayta ruraspayqa, manam ñoqachu rurani aswanqa ñoqapi kaq hucham rurachiwan. 21Chaynaqa allin rurayta munaptiypas mana allinllamá ñoqapi kachkan. 22Diospa leyninmantam kusikuni sonqoymantapuni. 23Ichaqa musyakunitaqmi allin munasqaypa contranpi imapas peleasqanta, arí, chayqa presocharuwaspan huchaman pusawaqniymi. 24¡Imapiñataq rikukuni! Kay wañuyman apaqniy aychaymantaqa ¿pitaq libraykuwanqa? 25Diosllanchikmi Señorninchik Jesucristowan libraykuwan. ¡Paymanyá gracias kachun! Kikillaymantaqa kaynam kani: Diospa kamachikuyninkunatam kasukuyta munani ichaqa runa kaspaymi huchata servini.


text: 1Huk runan karqan fariseokunamanta Nicodemo sutiyoq, judío runakunaq umallin. 2Paymi Jesusman tutalla rispa nirqan: –Yachachikuq, yachaykun yachachinaykipaq Diospa kachamusqasuykita. Manan pipas ruwasqayki milagrokunataqa ruwayta atinmanchu manachus Dios paywan kanman chayqa, nispa. 3Jesustaq payta nirqan: –Cheqaqtapunin niyki, pipas Diospa qhapaqsuyunpi kananpaqqa wakmantan nacenan, nispa. 4Nicodemotaq kutichirqan: –¿Imaynataq runari machuña kashaspa wakmanta nacenman? Icha, ¿mamanpa wiksanman kutiykuspachu wakmanta nacemunman? nispa. 5Jesustaq nirqan: –Cheqaqtapunin niyki, pipas Diospa qhapaqsuyunpi kananpaqqa unumantawan Diospa Espiritunmantawanmi nacenan. 6Runamanta naceqqa runallan, Espiritumanta naceqpas espiritun. 7Ama musphaychu: “Wakmantan nacenaykichispuni” nisqaymantaqa. 8Wayraqa may munasqanmantan wayramun, suenasqallantan uyarinki, manataqmi yachankichu maymanta hamusqantapas, maymanchus risqantapas, chay hinallataqmi Espiritumanta pipas naceqqa, nispa. 9Nicodemotaq payta tapurqan: –¿Imaynataq kayri kanman? nispa. 10Chaymi Jesusqa kutichirqan: –¿Israel runakunata yachachiq kashaspachu qanqa chayta mana yachanki? 11Cheqaqtapunin niyki, ima yachasqaykutan rimayku, ima rikusqaykutataqmi willaykupas, willasqaykutataqmi mana chaskinkichischu. 12Kay pacha kaqkunamanta qankunaman nishaqtiy mana iñinkichischu chayqa, ¿imaynatataq iñiwaqchis hanaq pacha kaqkunamanta niykichisman chayqa? 13Manan pipas hanaq pachamanqa wicharqanchu, aswanpas hanaq pachamanta uraykamuq Runaq Churillanmi. 14Imaynan Moisesqa ch'inneqpi broncemanta mach'aqwayta warkurqan, chay hinallataqmi Runaq Churinpas warkusqa kanqa, 15pipas paypi iñiqqa wiñay kawsayniyoq kananpaq. 16Diosqa anchatapunin runakunata munakurqan, chaymi sapan Churinta kachamurqan, pipas paypi iñiqqa ama wañunanpaq, aswanpas wiñay kawsayniyoq kananpaq. 17Diosqa kay pachaman Churinta kachamurqan, manan runakunata huchachananpaqchu, aswanmi runakunata qespichinanpaq. 18Diospa Churinpi iñiqqa manan huchachasqachu, paypi mana iñiqmi ichaqa huchachasqaña, Diospa sapan Churinpi mana iñisqanrayku. 19Kaykunamantan Diosqa huchachanqa: K'anchaymi kay pachaman hamurqan, runakunataq laqhayaqta aswanta munakurqanku k'anchaymantaqa, ruwasqanku mana allin kasqanrayku. 20Pipas mana allinkaqta ruwaqqa k'anchaytan cheqnikun, manataq k'anchayman hamunchu, ruwasqankuna mana sut'inchasqa kananpaq. 21Cheqaqkaqta ruwaqmi ichaqa k'anchayman hamun, ahinapin ruwasqankunata k'anchay sut'inchanqa Diospa yanapasqan kasqanta yachakunanpaq, nispa. 22Chay qhepatan Jesusqa yachachisqankunapiwan Judea ladoman rirqan, chaypi paykunawan qhepakuspataq runakunata bautizarqan. 23Juanpas bautizallarqantaqmi Salim qaylla Enonpi, askha unu chaypi kasqanrayku. Runakunan rispa bautizachikurqanku. 24Juanqa manaraqmi carcelpi wisq'asqachu karqan. 25Juanpa wakin yachachisqankunataq ch'uyanchakuymanta judiomasinku runawan tapunakurqanku. 26Juanman rispataq nirqanku: –Yachachikuq, Jordán mayu inti lloqsimuy ladopin huk runa qanwan karqan, paymantan qanqa willawarqankiku, kunanqa paymi bautizashan, llapallataqmi payman rishanku, nispa. 27Hinan Juanqa nirqan: –Manan runaqa imatapas chaskiyta atinmanchu Dios payman mana qoqtinqa. 28Qankuna kikiykichismi uyariwarqankichis: Manan ñoqachu Cristoqa kani nisqayta, aswanpas paypa ñawpaqenta Diospa kachamusqallanmi kani, nispa. 29Casarakuypiqa noviollan noviayoqqa, novioq amigontaq paypa rimasqanta uyarispa anchatapuni q'ochukun, chay hinan ñoqapas anchatapuni q'ochukushani. 30Payqa aswan-aswan reqsisqan kanan, ñoqataqmi pisi reqsisqallaña kanay, nispa. 31Hanaq pachamanta hamuqqa lliwpa qollananmi, kay pachamanta kaqqa kay pachallamantan, kay pacha kaqkunallamantataq rimanpas. Hanaq pachamanta hamuqmi ichaqa lliwpa qollanan. 32Payqa imachus rikusqantan uyarisqantan willakun, manataqmi pipas willakusqantaqa chaskinchu. 33Willakusqanta chaskiqmi ichaqa, Diospa nisqanta cheqaqpaq hap'in. 34Diospa kachamusqanqa Diospa siminkunatan riman, Diosqa Espiritunta mana mich'akuspan payman qon. 35Yayaqa Churintan munakun, chaymi lliwta qorqan pay kamachikunanpaq. 36Churipi iñiqqa wiñay kawsayniyoqmi, Churipi mana iñiyta munaqmi ichaqa chay kawsayman mana haykunqachu, aswanmi Diospa phiñakuynin paypaqqa kaqlla kashan, nispa.